7 yaşından pul qazanan sənət fədaisi - Keçmişdəki mən » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nDate: 16 Mart 2019, 12:00, Oxunma sayı: 804\nFikrət Verdiyev: “Bütün qazancımı “Göygöl” ansamblına xərcləyirdim”\nZəhmətkeş, xeyirxah, sənət fədaisi kimi tanınıb. Barmaqlarının mazolu zəhmətinin xatirəsidir. Tarını dilləndirmək, kədəri, sevinci notlarla yaşatmaq ona asan başa gəlməyib. Çox qazanıb, amma qazandığını qəpiyinə qədər yaratdığı "Göygöl” ansamblına yatırıb. Çünki məqsədi var idi. Təkcə Bakının yox, Gəncənin də fəxri ola biləcək ansambl yaratmalı idi. Nəinki Bakı və Gəncəyə, ümumilikdə Azərbaycana səs salan "Göygöl”ün yaradıcısının keçmişinə səyahət etdik.\nMüsahibimiz görkəmli tarzən, xalq artisti Fikrət Verdiyevdir.\nGəncədə anadan olub. 7 uşaqlı ailənin 6-cı övladıdır. Bacıları olmadığı üçün ev işlərində analarına kömək ediblər: "Anam tək, biz çox idik. Qoçaq qadın idi. Tək olduğu üçün ona kömək etməyə çalışırdıq. Yadımdadır, qardaşım yaxşı yemək bişirirdi. Kim nəyi bacarırdısa, onu edirdi”.\n"Gözümü açandan muğam dinləmişəm”\n70 illik ömrünün 55 ilini musiqiyə həsr edən tarzən 5 yaşından muğamı dinləyib və sevib: "Bizim ailədə musiqiçi yox idi. Amma mənim uşaqlıqdan muğama meylim var idi. Gözümü açandan muğam dinləmişəm. Evimizdə köhnə radio və Xan əminin, Cabbarın plastinkaları var idi. Xan Şuşinsikinin vurduğu zəngulələri gündə 30 dəfə dinləyirdim. Uşaq idim, bəlkə də muğamın nə olduğunu dərk etmirdim, amma o səsə vurulmuşdum. Taxta qırığı tapıb, üstünə sim bağlayıb tar düzəltmişdim. Ailəm bunu gördü və məni 9 yaşımdan musiqi məktəbinə göndərdi. Yadımdadır, tarda ifa edərkən qolumu silkələyirdim. Qardaşım kəmərlə qolumu bağlamışdı ki, tarda ifa edərkən, tərpənməsin. Musiqiçi olmasalar da, mənim uğur qazanmağım üçün əllərindən gələni edirdilər”.\n"İmtahansız qəbul etdilər”\nMusiqi məktəbində direktor da həmsöhbətimizin istedadının fərqinə varıb, onu imtahansız məktəbə qəbul edib: "Hər kəs növbə ilə öz məharətini direktora göstərirdi. Mən də növbəmin çatmasını gözləyirdim. Otaqda yekə, qara əşya diqqətimi çəkdi. Katibədən soruşdum ki, bu nədir? Dedi ki, pianodur. Pianonun nə olduğunu bilmirdim. Ayağa qalxdım, bir-bir dillərinə toxundum, bəmi və zili tapdım. Çox qəribə idi, elə oradaca "Cücələrim”i ifa etdim. Səs olduğuna görə müdiriyyət etiraz etdi və dayandım. Növbə mənə çatanda direktor soruşdu ki, pianonu çalan sən idin? Dedim bəli. Soruşdu ki, pianonuz var? Pianonu birinci dəfə gördüyümü deyəndə, direktor təəccübləndi və məni imtahansız qəbul etdilər”.\n"Qalib gəlməsəniz, pulu geri alacağam”\nHələ 14 yaşında ömründə Bakı şəhərini görməyən yeniyetmə ilk dəfə böyük kollektivlə Bakıya gəlir. Musiqi-tar dərnəyinə rəhbərlik edən həmsöhbətimiz ilk festivalında birinciliklə mükafatlandırılıb: "1961-ci ildə xəbər gəldi ki, mərhum Əfrasiyab Bədəlbəyli Bakıda uşaq ansambllarının festivalını təşkil edir. Bunu eşidən kimi çox sevindim, dərnəyimizdə 20-22 uşaq vardı, müdirimizə dedim ki, ansamblı yaxşı hazırlamışam, yol pulumuzu verin, gedək, festivalda özümüzü sınayaq. Gördüm ki, nəsə alınmır, pul yoxdur, gəldim atama dedim ki, ay ata, ansamblı festivala aparmalıyam, amma pul yoxdur. Az vəsait tələb olunmurdu. Dedi, nə qədər lazımdır? Dedim ki, 22 nəfərin gedib-qayıtmaq pulu olsa kifayət edər. Atam gülə-gülə dedi ki, nə qədər lazımdırsa, verirəm, amma qalib gəlməsəniz, pulu geri alacağam. (gülür-A.Ə) Atam həm gediş, həm dönüş biletlərimizi aldı, beləliklə, Bakıya gəldik və iki gün burada qaldıq, festivalda iştirak etdik. Festivalda Azərbaycanın hər yerindən gənc istedadlar, ansambllar iştirak edirdi, çox gərgin bir yarış gedirdi və sonda bizim ansambl birinciliyi qazandı”.\n"7 yaşımda pul qazanırdım”\nF.Verdiyev artıq 16 yaşından rəsmi qaydada işləməyə başlayıb: "Qayıdandan bir az sonra 15-16 yaşlarımda artıq məni işə götürdülər. Hansı ki, o vaxtlar bu yaşlarda heç kimi işə götürmürdülər. Əmək kitabçamı indi də saxlayıram. Daha sonra Qənbər Hüseynli adına Gəncə Şəhər orta-ixtisas Musiqi Məktəbini (Texnikumunu) oxuya-oxuya həm Daşkəsəndə müəllimlik edirdim, həm indiki Samuxda fəaliyyət göstərirdim”.\nRəsmi iş yeri 15 yaşında olsa da, müsahibimiz 7 yaşından pul qazanıb: "Pul qazanmağa 7 yaşımdan başlamışam. Böyük həyətimiz var idi. Orada çiyələk, şaftalını yığırdım və balaca qardaşımla bazarda satırdıq. Evə pul gətirirdim. Öz paltarlarımı özüm alır, anama kömək edərdim. 17 yaşımda Samuxda musiqi məktəbi yox idi. Orada musiqi məktəbinin filialını açdım. Məşhur tələbələrim var idi. 15-16 yaşımdan toylara gedir, çox yaxşı pul qazanırdım”.\n"Təhsilimi pula sata bilməzdim”\nRespublikada məşhurlaşdığı bir vaxtda müsahibimiz ali təhsilini davam etdirmək üçün Bakıya gəlir: "Konservatoriyada Adil Gəraylının sinfində təhsil alırdım. Düzdür, yaxşı pul qazanan vaxtım idi. Amma təhsilimi pula sata bilməzdim. Tez-tez filarmoniyaya gedir, konsertlərdə iştirak edirdim. O dövrdə Bakıdakı ansamblların konsertinə baxırdım, həvəslənirdim ki, Gəncədə niyə belə ansambl olmasın. Gəncə şəhəri hər zaman Azərbaycanın mədəniyyət mərkəzi olub. Bizim niyə ayrıca ansamblımız olmasın ki?! Bu düşüncələr mənə rahatlıq vermirdi. Yaxşı mənada paxıllığım tuturdu. İkinci kursda oxuyanda "Göygöl” ansamblını yaratdım. Barmaqlarımın mazolu hələ də getməyib. (Əlini göstərir-A.Ə) Ansamblı yaradandan sonra bütün qazancımı ora xərcləyirdim”.\n"Dedim a kişi, Afser adlı oxuyan olmaz”\nBöyük əziyyət, zəhmətdən sonra ansambla Qarabağdan, Qazaxdan üz tutanlar olub. Müsahibimiz ansambla üzv qəbul edərkən də başına gələn əhvalatları bizimlə bölüşür: "Qarabağdan Vaqif Hüseynov vardı, bir gün o bizə müraciət etdi. Düzünü deyim ki, böyük axın olduğu üçün yer yox idi. Gördüm ki, gözəl "Segah” oxuyur, çox ürəyimə yatdı. Dedim, bəlkə, səni işə götürə bildim. Sən demə, bu "bəlkə” sözünü bir qədər ayrı cür başa düşüb. Çəkinə-çəkinə mənə tərəf yaxınlaşır, dedim nə məsələdir, dedi ki, atam deyir ki, yanı balalı camışımız var, onu aparıb bağlayarsan Fikrət müəllimin qapısına. Dedim, bala, mən səni başa düşdüm nə demək istəyirsən, gəl, belə danışaq, mən özüm bir dənə camış alacam, onu aparıb bağlayarsan camışınızın yanına, olar iki camışınız. Amma bircə xahişim var ki, sən ansamblda yaxşı oxu.\nQazaxdan bir oxuyan var idi. Gördüm yaxşı səsi var. Dedim adın nədir dedi Afser. Dedim a kişi, Afser adlı oxuyan olmaz, get adını dəyiş. 10-15 gündən sonra gəldi ki, dəyişdim adımı Şəhadət qoydum. Şəhadət Ömərov. İndi əməkdar artistdir”.\n"Sevincimdən qanad açıb uçmaq istəyirdim”\nMüsahibimiz deyir ki, "Göygöl”ün dövlət statusu alması, Heydər Əliyevin adı ilə bağlıdır: "O vaxt Gəncənin birinci katibi hansısa məsələ ilə bağlı rəhmətlik Heydər Əliyevin yanında imiş. Ulu öndər ondan soruşur ki, "Göygöl” ansamblı maaş alırmı, deyir ki, onlar ictimai əsaslarla fəaliyyət göstərirlər. Deyir, necə yəni ictimai əsaslarla? O cür gözəl ansambl maaş almır, bunu niyə mənə demirsiniz? Birinci katib deyir ki, üç aydır Nazirlər Sovetinin sədrinə yazıb göndərmişik, hələ bir xəbər yoxdur. O zamanlar Nazirlər Sovetinin sədri rəhmətlik Əli İsmayılov idi. Bunu deyən kimi, Ulu öndər düyməni basır, Əli müəllimə deyir ki, "Göygöl” ansamblı səni maraqlandırmır? Məsələ dərhal öz həllini tapır. Ansambla 75 nəfərlik ştat ayrılır. Bunu eşidən kimi hansı hisslər keçirdiyimi bir Allah bilir, sevincimdən qanad açıb uçmaq istəyirdim. İlk dəfə idi Bakıdan sonra Azərbaycanın ikinci şəhərində Dövlət Mahnı və Rəqs Ansamblı fəaliyyət göstərməyə başlayırdı”.\n"Bəylərlə plov yemirəm ki, bığım yağa batar”\nHeydər Əliyev tərəfindən "Göygöl” ansamblına "Göygöl” Dövlət Mahnı və Rəqs Ansamblı statusu veriləndən sonra Mədəniyyət Nazirliyi tərəfindən kollektivə 6 aylıq vaxt verilir ki, konsert proqramı ilə hesabat versin, özünü göstərsin. İlk olaraq, ansamblda rəqs sözü olduğu üçün ilk növbədə rəqs qrupu yığmağa başlayır. Gəncədə o vaxt rəqs qrupu yox idi. Bunun üçün müsahibimiz Bakıdan 12 oğlan, 12 qız gətirir. İki il yarım bu uşaqları öz hesabına qoruyub saxlayır. Hətta hesabat konsertinə proqram hazırlamaq üçün korifey bəstəkar Cahangir Cahangirovu Gəncəyə dəvət edir. Bəstəkar 20-25 gün ərzində Gəncədə qalır, sırf "Göygöl” üçün mahnılar yazmağa başlayır: " 20-25 gün Gəncədə qaldı. Bir dəfə Cahangir müəllimdən xahiş etdim ki, özünüz yazdığınız əsərləri bir dəfə müğənnilərlə məşq edin. Həmin vaxt hava isti idi, Cahangir müəllim də möhkəm tərləmişdi, birdən qayıdıb dedi ki, Fikrət, bəylərlə plov yemirəm ki, bığım yağa batar, amma səni o qədər çox istəyirəm ki, ona görə məşqi özüm aparıram”.\n"Çadranı sal başına, Xangilə gedirik”\nHəmsöhbətimiz həm də Xan Şuşinskinin kürəkənidir. Tanışlıq tarixçəsindən danışarkən deyir ki, həyat yoldaşını görənə qədər, onu heç kim evlənməyə razı sala bilməyib: "Şövkət Ələkbərova ilə bizim ailənin yaxın dostluğu var idi. Konsertə gələndə bizdə qalırdı. Bir gün anam dedi ki, ay Şövkət xanım, bu oğlan evlənmir nə edim? Şövkət xanım dedi ki, Xan Şuşinskinin qızı var, çox yaxşı qızdır. O zaman Bəyimxanımı tanımırdım. Söhbətə fikir vermədim. Sonra Hökumət evində Xanın yanında Bəyimxanımı görəndə ağlıma gəldi ki, bu, həmin qızdır. Oradan çıxan kimi Şövkət xanıma zəng vurdum ki çadranı sal başına, Xan Şuşinskigilə gedirik. (telefon nömrəsi hələ də yadındadır-A.Ə) Qızı almaq lazımdır. Ondan sonra ailə qurduq. Çox gözəl qohumluq başladı. 3 gün toy oldu. Bakının bütün böyük sənətkarları toyumuz idi”.\n7 yaşınızda heyranlıqla dinlədiyi Xan Şuşinskinin 23 il sonra kürəkəni olur: "Bilirsiniz ulduzlar nə vaxt barışıb? 1947-ci ildə Xan Şuşinski Gəncədə bizim divar qonşumuzun toyuna dəvət olunur. Anam da həmin vaxt mənə hamilə olub. Orada məclis böyük zallarda olurdu. Kişilər çıxdıqdan sonra qadınlar gəlirdi. Anam yaxşı oynayan olub. Qızıl çox taxırdı deyə, qızıllı Məryəm deyərdilər. Deyir ki çıxdım oynadım gördüm oynadığım yerdə Xan Şuşinski zilə qalxdı. Anam deyib ki bu kişi niyə mən oynadığım yerdə zilə qalxdı? (gülür) Anam bu zildən sonra oyundan çıxıb. Sonra Xan əmiyə deyirdim Xan əmi niyə anam oyanayanda zilə qalxmısınız, gülürdü. Bəzən düşünürəm ki, bu Allahın qismətidir...”\nSonda gənclərə məsləhət verən müsahibimiz vurğuladı ki, bayağı mahnılarla zövqlərini korlamasınlar: "İnsanın püxtələşməsində elmin çox böyük rolu var. Təhsil alsınlar. Zövqlərini bayağı mahnılarla korlamasınlar. Bizim beynimizə, qanımıza, canımıza hopan mahnılarımız var. Onları araşdırsınlar və dinləsinlər. Bayağı musiqilər məni çox narahat edir. Cavanların beynini yorur, musiqi zövqümüzü korlayırlar. Biz bu sənəti yaşatmalıyıq”.\nMəlumat üçün bildirək ki, Fikrət Verdiyevin yaradıcısı olduğu məşhur "Göygöl” ansamblının yaranmasının 50 illiyi tamam olur. Ansamblın onlarla istedadlı gəncin bölgələrdən tapılaraq sənətkar kimi püxtələşməsində böyük rolu olub. Bu gün isə həmin müğənnilərin əksəriyyəti fəxri adlar alıblar.


Şəfaverici bitkilər üçün axtarış nəticələri\nŞəfaverici bitkilər üzrə nəticələr (10):\nMeyvələrindən, yarpaqlarından və yağından istifadə olunur. Belə hesab edilir ki, şaftalının meyvələri sakitləşdirici, bir qədər işlədici və sidikqovucudur. Qusmanın qarşısını almaq qabiliyyəti vardır. Qidanın yaxşı həzm olunmasına kömək edir. Bronxitdə, öskürəkdə və astmada şaftalının meyvələri şəfa.. Ardın oxu »\nKeçmiş h.. Ardın oxu »\nÜzərinə şəkər səpilmiş quşüzümünü səhər-səhər acqarına yedikdə iştaha açılır. Iştaha yaratmaq baxımından istər göy, istərsə də baş sarımsaq yaxşıdır. Qırmızı turp iştahanı açsa da bir qədər ağır həzm olunur, onu təklikdə, yaxud başqa göyərti və tərəvəzlə işlətmək məsləhətdir. Soğan, tərxun, vəzəri, .. Ardın oxu »\nÖd kisəsinin xəstələnməsi və ya şişi həzm prosesinin pozulması, köp yaranması, ürək bulanma və qızdırma ilə nəticələnir. Xəstəlik zamanı ilk növbədə istirahət etmək, sadə və sulu xörəklər işlətmək lazımdır. Bu zaman innab və qaynanmış arpa suyu yaxşı tə”s.. Ardın oxu »\n4.Ona danışmağı (fikrini və duyğularını bəyan etməyi.. Ardın oxu »\n3.Yoxsa (müşriklər): “(Muhəmməd) onu özündən uydurm.. Ardın oxu »\n4.O kəslə.. Ardın oxu »\n3.(Ya Rəsulum! Məkkə müşrikləri) iman gətirməyəcəklər dey.. Ardın oxu »


Wikizero - Təbii qaz\n4 Texniki xarakteristikası\n6 Mexaniki qarışıqlardan təmizləmə üsulları\n7 Təbii qazın ilkin emalının əsas məhsulları\nQaz sözü (nid. gas) ilk dəfə XVII əsrdə Helmont Yan Boptist tərəfindən istifadə olunmuşdur.\nYanar qazların sənaye və məişətdə istehlakına hələ ötən yüzilliklərdə başlanmışdır. Daş kömürü termik emal etməklə onun tərkibində olan metan və digər qaz qarışıqlarını almışlar. İlk dəfə olaraq bu üsuldan 1830–1840-cı illərdə İngiltərədə geniş istifadə olunmuş, daş kömürdən qazın alınmasını reallaşdıran çoxsaylı zavodlar fəaliyyət göstərmişlər. Bu emal qazından iri sobalarda yandırmada və nisbətən də evlərin qızdırılmasında istifadə edilmişdir. Lakin burada miqyas genişliyi çox böyük olmamışdır. Artıq XX əsrin ortalarında digər yanar qazlarla yanaşı, təbii qazdan da sənayedə, məişətdə istifadə olunmasına başlanmışdır. Tarixi mənbələr təbii qazdan geniş istifadənin ABŞ-da təşəkkül tapdığını canlandırır. Bu proses ölkədə iri qaz yataqlarının kəşfi ilə əlaqədar start götürür. 1831-ci ildə Kanaua manufakturalarında yanacaq kimi, təbii qazdan istifadə hadisəsi isə ABŞ-da qaz sənayesinin başlanğıcı tarixi hesab olunur. Sonralar burada boruyayma sənayesində və məişətdə təbii qazın geniş istehlakına başlanılmışdır. XIX əsrin sonunda ölkədə 2 milyard kub metr qaz hasil olunmuş və bu göstərici 1920-ci ildə 23 milyard kub metrə yüksəlmişdir. Dünya qaz statistikasında ABŞ 1940-cı ilə qədər demək olar kı, yeganə təbii qaz istehsalçısı ölkə kimi qalmışdır. Təbii qazın hasilatını ilk təmin ölkələr sırasında Venesuela məxsusi yer tutur. 1940-cı ilə qədər qaz hasilatında o, yalnız ABŞ-dan geri qalırdı. Tarixin sonraki inkişaf mərhələsində qaz hasilatı Kanada, Braziliya, Argentina, Avstraliyada, Yaxın Şərqdə, Avropa ölkələri-Rumıniya, İspaniya, Fransa, İtaliya, Hollandiya və Polşada da təşəkkül tapdı. XX əsrin ikinci yarsında isə planetin əksər sivilizasiyon regionlarında təbii qazdan istifadə adi reallığa çevrildi. Həmin zamanlardan başlayaraq təbii qaz istehsalı tam sənayeləşmə mərhələsinə daxil oldu. Təbii qaz kimya sənayesində geniş tətbiqini tapdıqca onun istilik, energetik primatı da mülayimləşmişdir. Lakin bununla belə, onun istehlakında energetik və kimyəvi müstəvidə paritetlik qəti müəyyən olunmamışdır.\nİspaniyanın şimalında, Fransada (Lak yatağı), Hollandiyada (Sloxtern yatağı), Almaniyada, Polşada, Rumıniyada, Avstriyada iri qaz yataqlarının kəşfi ilə əlaqədar olaraq Avropada qazlaşma inkişaf tapmış və sürətlənmişdir. Sonradan Şimal dənizinin Böyük Britaniyaya məxsus sektorunda və 70-ci illlərdə Norveçdə nəhəng qaz yataqlarının kəşfi, Sovetlər İttifaqının izafi qaz resurslarının Avropaya nəqli bu makroregionda qaz sənayesinin daha da sürətli inkişafına səbəb olmuşdur. Hazırda isə Avropa, xüsusən də Qərbi Avropa regionu dünyanın ən yüksək inkişaf etmiş qaz sənayesi kompleksinə, müasir qaz təchizat şəbəkəsinə və yüksək keyfiyyətli sənaye, məişət qaz avadanlıqları istehsal edən müəssisələrə malikdir. Burada əsas qaz satışını Rusiya, İngiltərə, Norveç və Hollandiya dövlətləri həyata keçirir. Ehtiyatların 1/3 hissəsi, 16 trilyon kubmetr Şimal Dənizi ("QRONİGEN" yatağı) və Hollandiyada çəmləşmişdir.\nAmerikada qaz ehtiyatları şimalda-ABŞ-da, Meksika körfəzində, cənubda isə əsasən Venesuelada çəmləşmişdir. Klassik neft dövləti olan Venesuelada qaz sənayesi artıq əsrimizin 40-cı illərində artmış və ölkə izafi qaz ehtiyatlarına malik olmişdur. Çox illər burada hasil edilən qazın yalnız 35%-dən istifadə olunmuş, artıq qazı isə lay təzyiqinin saxlanması məqsədi ilə yenidən quyulara vurmuşlar. Sonradan Boliviya, Çili və Argentinada kəşf olunan neft, qaz yataqları cənub regionda qaz sənayesinin inkişafına səbəb olmuşdur, burada ən çox qaz sənayesinin inkişaf etdiyi dövlət ABŞ-dır. Hasilatının, ehtiyatların həcminə görə ABŞ əsrimizin son 10 illiklərinə qədər dünya birinciliyini qoruyub saxlamışdır. Regionda yerləşən Kanada da ehtiyatların nəhəngliyi ilə fərqlənir və hasilatına görə dünyada 3-cü yeri tutur (illik 160 milyard m³).\nKarbohidrogenli təbii qaz məlum olduğu kimi məişətdə həm də sənayedə istifadə olunur və ondan müxtəlif təyinatlı məmulatlar alınır. Bütün bu hallarda qaz ilkin olaraq emal mərhələsindən keçməyə məruzdur. Hətta qazdan yanacaq kimi istifadə edildikdə belə onu magistral qaz kəmərinə buraxmamışdan əvvəl qurudur və təmizləyirlər. Karbohidrogenli təbii qaz metan, kükürd qazı və çox da böyük olmayan ağır karbohidrogenlər helium, arqon və digər kimyəvi tərkiblərlə yanaşı həm də, su buxarının da daşıyıcısıdır. Adları çəkilən qarşıqlardan kükürd qazı və su buxarı isə təbii qazdan birbaşa istifadə olunmasında daha zərərli sayılır. Kükürd qazı həm də kəskin xoşagəlməz iyi, zəhərli olması ilə fərqlənir və ötrücü metal borularının tezliklə korroziyaya uğradıb sıradan çıxmasına səbəb olur. Su buxarı isə kiçik tempraturlarda kristal karbotnatlara çevrilərək borunun qaz buraxılışını məhdudlaşdırır. Buna görə də qazı magistral kəmərlərə buraxmamışdan qabaq, onu bu qarışıqlardan təmizləmək zərurəti yaranır. Qazın kükürddən təmizlənməsi quru və sulu üsulların tətbiqində intişar tapmışdır. Quru metoddan istifadə edərək qazı bataqlıq filizindən və ya kükürd karbonat qatışığından keçirilməsi lazım gəlir. Əgər qazın tərkibində kükürd karbonatın həcmi çoxdursa bu zaman qaz təmizlənməsi iki mərhələli prossesdən keçir. Sulu metoddan istifadə zamanı qaz qatışığı hopdurulmuş hidrogen-sulfid vasitəsi ilə tənzimlənir. Qazın su buxarından təmizlənməsi onun qurudulması ilə müşaiət olunur. Bunun üçün qazın atsorberdən keçirərək qurudurlar. Sənayedə qazın təmizlənməsi mexaniki, elektrik və fiziki kimyəvi üsullarla aparılır. Mexaniki və elektrik qaztəmizləmə üsulları qazı bərk və maye, fiziki-kimyəvi üsul isə qaz qatışıqlarından təmizləmək üçün tətbiq olunur. Qazdan yanacaq kimi istifadə ediləcəyi təqdirdə çox zaman texnoloji tələblərə uyğun olaraq, onun tam qurudulmasına ehtiyac qalmır. Bu zaman onu qismən su buxarından təmizləyirlər ki, kəmərlərdə qaz axının məhdudlaşması baş verməsin. Qazı əvvəlcə qurudaraq zərərli qarışıqlardan, azot oksidlərindən, qazların kimyəvi emalına mane olan katalitik zəhərlərdən, korroziya törədən su buxarı və bəzi karbohidrogenlərdən təmizləyirlər.\nMexaniki qarışıqlardan təmizləmə üsulları[redaktə | mənbəni redaktə et]\nTəbii qazın ilkin emalının əsas məhsulları[redaktə | mənbəni redaktə et]\n↑ 1 2 "DÜNYA QAZ TƏSƏRRÜFATI, MÜASİR MEYİLLƏR VƏ İNKİŞAF PERSPEKTİVLƏRİ". 2015-03-06 tarixində orijinalından arxivləşdirilib. İstifadə tarixi: 2014-09-17.\nMənbə — "https://az.wikipedia.org/w/index.php?title=Təbii_qaz&oldid=5832902"


"Vallah, mən sizə həvəslənməmişəm" - Direktordan "isti" münasibət iddiasına CAVAB » Hurriyyet.org - Online qəzet\n"Vallah, mən sizə həvəslənməmişəm" - Direktordan "isti" münasibət iddiasına CAVAB\nSumqayıt şəhər 9 nömrəli tam orta məktəblə bağlı səsləndirilən iddialara təhsil ocağının direktor əvəzi Həqiqət Abdullayeva cavab verib.\nİki gün öncə saytımıza danışmaqdan imtina edən direktor əvəzi bildirib ki, müavini Təranə Nəsirovanın dedikləri həqiqəti əks etdirmir:\n"O xanım hara şikayət yazmışdısa, hamısını geri götürüb. Əvvəla onu deyim ki, o, noyabr ayında direktor müavini təyin olunub. Əslində, heç bir sayta izahat verməmişəm, amma bu məsələdə sizə vaxt ayıracağam. Bu adamın ağ yalanı ordan bəllidir ki, hər ikimiz təyin olunandan sonra bildik ki, keçmiş direktor iki işçini işdən azad edib. Qanuni, yaxud qanunsuz olduğunu özləri bilər. Həmin şəxslər də işə bərpa edilməklə bağlı məhkəməyə müraciət ediblər. Təranə Nəsirovanın yerinə təyin edildiyi direktor müavini bu məktəbi istəmədi, başqa məktəbə təyin olundu. Digər keçmiş direktor müavininin işi isə bir ildən artıqdır ki, məhkəmədədir. Mən bir il iki aydır burada işləyirəm, hələ o insan məktəbə gəlməyib. Çünki işi məhkəmədədir. Fikrim aydındır? Təranə Nəsirovanın dediyi şəxs-Faiq Bayramovu bu məktəbdə görən olmayıb. Məktəbdə olmayan bir adama nəsə et sözünü necə deyə bilərəm? Bu xanımın harda nə danışdığını bilmirəm, amma Faiq Bayramov Ali Məhkəmədə də uduzub, hara gəlir?"\n"Nədən ilk gündə mətbuatla bu qədər həvəsli danışmırdınız" sualına direktor əvəzi belə cavab verib:\n"Vallah, mən sizə həvəslənməmişəm. Həmin gün bir saatın içində bəlkə yetmiş saytdan zəng etmişdilər. İndi özünüzü mənim yerimə qoyun. Belə çıxır ki, sizinlə danışmaqda səhv etdim. Bağışlayın! Siz mənim əsəblərimlə oynayırsız. Mənim əsəblərim çox qəşəng yerindədir. İndi mənə nə demək istəyirsiniz? ÜMumiyyətlə, bu mövzu haqda danışmaq istəmirəm".\nQeyd edək ki, T.Nəsirova rəsmi qurumlara yazdığı məktubda bunları qeyd edib:\n"Mən 2017 ci ilin oktyabr ayından 9 nömrəli tam orta məktəbə tərbiyə işləri üzrə direktor müavini təyin olunmuşam. Məndən bir neçə gün qabaq 39 nömreli tam orta məktəbdən ibtidai sinif müəllimi Həqiqət Abdullayeva 9 nömrəli məktəbə direktor əvəzi təyin olunub və direktor vəzifəsi boş oldugu üçün həmin vəzifəni ona həvalə edilib .Sonradan mənə məlum oldu ki, bizdən əvvəlki müavinləri qanunsuz olaraq işdən azad ediblər. Onlar da işlərinə bərpa edilmək üçün məhkəməyə müraciət ediblər".\nT.Nəsirova yazıb ki, məhkəmə keçmiş müavinlərin işə bərpasıyla bağlı qərar çıxarandan sonra hazırda direktor əvəzi olan Həqiqət Abdullayeva ona çağıraraq, "tapşırıq" verib:\n"Bu zaman Həqiqət Abdullayeva məni çağırıb dedi ki, sən keçmiş direktor müavini ilə isti münasibət yarat, ona şər-böhtan at. Dedim ki, bu işi bacarmaram və etiraz etdim. Həmin gündən etibarən Həqiqət Abdullayeva mənə göz verib, işıq vermədi. Bu barədə Təhsil Nazirliyinə və prokurorluq orqanlarına müraciət etmşəm. Qeyd etmişəm ki, əgər mənim başima bir iş gəlsə, bütün məsuliyyət Həqiqət Abdullayevanın üstündə qalir. Bütün səlahiyyətli şəxslərdən acizanə surətdə xahiş edirəm ki, bu məsələyə ciddi baxılsın"./"Ölkə.Az"/


Ermənistanda COVID-19-a yoluxanlarıb sayı 148 mini ötüb\nErmənistanda COVID-19-a yoluxmada rekord qeydə alınıb\nÖtən sutka ərzində Ermənistanda daha 24 nəfər ölüb və bununla da koronaviursa yoluxma nəticəsində ölənlərin sayı 2 486 nəfərə çatıb.\nBAKI, 13 dekabr - Sputnik. Ermənistanda ötən sutka ərzində daha 1013 nəfər yeni növ koronavirusa (COVİD-19) yoluxub.\nSputnik Ermənistan-ın verdiyi xəbərə görə, bununla da ölkədə COVİD-19-a yoluxanların sayı 148 325 nəfərə çatıb.\nÖtən sutka ərzində daha 24 nəfər ölüb və bununla da koronaviursa yoluxma nəticəsində ölənlərin sayı 2 486 nəfərə çatıb.\nKoronavirusa yoluxan, ancaq digər səbəblərdən isə sutka ərzində 2 nəfər ölüb. İndiyə qədər Ermənistanda koronavirusa yoluxan və digər səbəblərdən ölənlərin sayı isə 617 nəfərdir.


Ərdoğandan yeni il nağılları - Ayna.az\nKeçən əsrin ortalarında Hindistanı milli-azadlıq hərəkatı bürümüşdü. Qandi hərəkatının özünəməxsus cəhətlərindən biri ingilis mallarının boykotu idi. İngilis mallarını hətta yandırırdılar, lakin nəticədə anladılar ki, keyfiyyətli və ucuz ingilis mallarının boykotu ən səmərəsiz mübarizə vasitəsidir. Yəni başları daşdan-daşa dəyəndən sonra ağıl illüziyaya, iqtisadiyyata nağılvari baxışa qalib gəldi.\n80-ci illərin sonu 90-cı illərin əvvəllərində Sovet İttifaqında bir rublun dollara qarşı rəsmi məzənnəsi təxminən 70 qəpik idi. Bu, sosializmin “ölüm ayağında” olan kapitalizm üzərindəki “təntənəsinin” nümayişi idi. “Qara bazarda” isə bir dollar 10 rubla satılırdı. Amma sovet rəsmilərindən heç kim gerçək məzənnəni nəzərə almaq istəmirdi. İllüziyalar aləmində yaşamaq daha sərfəli idi.\nSSRİ-nin dağılması ərəfəsində rubl dəyərini sürətlə itirməyə başladı. 1991-ci ilin əvvəllərində pul islahatı həyata keçirildi. Rəsmi məzənnə kommersiya dəyəri anlayışı ilə əvəz olundu. Bir dolların kommersiya dəyəri artıq 1 rubl 75 qəpik idi. “Qara bazarda” isə dollar 30 rubla satılırdı.\nYalnız SSRİ dağılandan sonra “qara bazarın” nə olduğunu demək olar ki, unutduq. Amma bildik ki, dolların gerçək dəyəri 5500 manatdır. Yəni başımız daşdan-daşa dəyəndən sonra ağlın illüziya, gerçəkliyinsə iqtisadiyyata nağılvari baxış üzərində qələbəsinin şahidi olduq. Lap Molla Nəsrəddinin bir lətifəsində olduğu kimi…\nBir gün molla bazarda özündən müştəbeh şəhər qazısına ağıl dərmanı adıyla biri 1 manata olmaqla iki alma toxumu satır və onları üstündən su içməklə qəbul etməyi məsləhət bilir. Qazı qiymətdən narazı qalsa da, evə gedib toxumları tez-tələsik yeyir və nə vaxt ağıllanacağını gözləməyə başlayır. Birdən anlayır ki, adi alma toxumunun ikisinə 2 manat verib almaqdansa, elə həmin pula 2 kilo alma alıb əvvəlcə almaları, sonra da toxumlarını yeyərdi. Başılovlu bazara gedib mollanın yaxasından yapışır ki, məni aldatmısan. Molla səbəbini soruşanda ona gəldiyi qənaəti bildirir və ağıllı-ağıllı əlavə edir:\n— Heç alma toxumu ilə də adamın başında ağlı artar?!\n— Necə artmaz??? Özün də görürsən ki, necə artır!», — deyə molla gülərək yaxasını kənara çəkir.\nBizim yaddaşımız doğrudan da zəifdir. Sonuncu pul islahatından cəmi-cümlətani 10 il keçir. On il əvvəl 3 sıfrı ləğv edib və beşi birlə əvəzləyərək manatı dünyada ən bahalı valyutalardan birinə çevirdik. Dırnaqarası dostlarımız hətta ümumdünya maliyyə böhranı dövründə belə makroiqtisadi sabitliyi qoruyub saxlaya bildiyimiz üçün bizi bol-bol tərifləyir, bir sözlə, qoltuğumuza bir deyil, iki qarpız verirdilər. Biz də sevinir, gündən-günə şişirdik. Artıq iqtisadi inkişafın Azərbaycan modelindən danışmağa başlamışdıq. Azərbaycanın gec-tez Holland sindromu ilə üzləşəcəyi barədə xəbardarlıq edənləri isə çarmıxa çəkməyə hazırdıq.\nMilyardlarla dolları manatın məzənnəsini “analoqu olmayan səviyyədə” qoruyub saxlamaq üçün havaya sovurduq. Daha doğrusu, valyuta neftdən sonra Azərbaycanın ikinci ən əsas ixracat malına çevrildi, özü də əvəzi ödənilməyən. Əslində, Azərbaycan beynəlxalq miqyaslı filantropa çevrildi. İndi artıq gücümüz çatmir. Amma yenə də “iqtisadi inkişafın Azərbaycan modeli” eksperimentinin davam etdiyi görüntüsünü yaratmaq istəyirik.\n“Tənzimlənən-üzən məzənnə” termini icad etmişik. Yəni, manata istədiyimiz vaxt, istədiyimiz qədər “üzmək” imkanı veririk. Valyuta satışını məhdudlaşdırdıq, demək olar ki, 25 il öncəyə qayıdaraq “qara bazarı” dirçəltdik. Bir az da belə getsə, sovet dönəmlərinə qayıdacağıq. Əbəs yerə deməyiblər ki, “dad yarımçıq əlindən”.\nHər bir dərdin çarəsi var. Bizim dərdimiz də istisna deyil. Amma yenə də əmması var. Biz istəyirik ki, “nə şiş yansın, nə kabab”. Bir sözlə, hamı razı qalsın.\nÖz dərdimiz az imiş, bir tərəfdən də “dostumuz və qardaşımız” Rəcəb Tayyib Ərdoğan bizi özünün əcayib sərgüzəştlərinə ən azı tərəfdaş kimi cəlb etmək istəyir. Ümumiyyətlə, cənab Ərdoğan özünün daxili və xarici düşmənlərinə qarşı müasir dövr üçün çox orijinal mübarizə vasitələri təklif edir. Bir vaxtlar Türkiyə prezidenti xalqı “maliyyə mafiyasına qarşı” mübarizəyə qaldırmışdı. Elə bil ki, Ərdoğanın məqsədi Türkiyənin bank sektorunu çökdürmək idi. O, əhalini kredit kartlarından istifadədən imtina etməyə çağırırdı. Başqa birisi xalqı kredit kartlarını yandırmağa çağırsaydı, onu yüz faiz iqtisadi təxribatda ittiham edərdilər. Axı, müasir bank-kredit sistemi olmadan, iqtisadiyyatın mövcudiyyətini belə təsəvvür etmək mümkün deyil. Yaxşı ki, bir-iki adamdan başqa, Ərdoğanın çağırışına səs verən olmadı. Əhali bütövlükdə Prezidentin təklifinin möhtəşəmliyini dəyərləndirmədi.\nDövlət çevrilişınə cəhdin qarşısı alındıqdan sonra isə Türkiyə heç vaxt görmədiyi günləri görür. Bu və ya digər suça görə uşaqlar qarışıq bütöv ailələrin həbsi ilə artıq Türkiyədə heç kimi təəccübləndirmək olmaz. Ərdoğan Türkiyədə demokratiyanın təntənəsini bu cür təmin edir. Hesab edir ki, seçicilərin səsini qazandığı üçün hər şeyə haqqı var. Demokratiyanın bu cür bəsit və antik dövrlərə xas anlamını şüurlara yeritmək istəyir. Amma bunun bizə dəxli yoxdur. Özü, bir də türk xalqı bilər.\nDolların dünya iqtisadiyyatındakı hökmranlığına qarşı cihad elan etmək çağırışları isə başqa məsələ. Problem ondadır ki, Ərdoğan bu cihadı beynəlmiləlləşdirmək, yəni dollara qarşı beynəlxalq savaşa Azərbaycanı, Rusiyanıl, İranı və Çini öz müttəfiqi kimi cəlb etmək istəyir. Adam bilmır, gülsün, yoxsa ağlasın. Vallah, qəhqəhə çəkib gülərdim, əgər söhbət çox ciddi məsələdən getməsəydi…\nƏvvəla, Ərdoğanın dollara qarşı cihadının Türkiyədaxili mərhələsinin nəticələrini araşdırmağa dəyər. Bir qədər öncə Türkiyə prezidenti milli valyutanın, yəni sürətlə dəyərdən düşən lirənin məzənnəsini qoruyub saxlamaq üçün xalqı dollardan imtina etməyə çağırdı. Sən demə, türk milli valyutasının məzənnəsini bərpa etmək üçün əhalinin əlində toplanmış dolların satılması və əvəzinə lirə və qızıl alınması kifayətmiş. Hətta mal-qara bazarlarında avro və dolların yandırılma mərasimləri təşkil olundu. Lap keçən əsrin ortalarında müstəmləkə Hindistanında olduğu kimi. Bəzi iqtidaryönlü iş adamları sıravi vətəndaşları bu cihada cəlb etmək üçün xüsusi endirimlər də elan etdilər. Məsələn, bir iş adamı min dollar dəyişən hər kəsə 250 lirəlik başdaşını pulsuz (!!!), yəni, əvəzi ödənmədən hazırlayıb verəcəyini elan etdi.\nSözsüz ki, prezidentin çağırışları və yuxarıda haqqında danışılan endirimlər öz bəhrəsini verməli idi. Yeni il ərəfəsində Erdoğan çox böyük fəxrlə bildirdi ki, əhali 100 milyon dolları təhvil verib əvəzində türk lirəsi və qızıl alıb. Türkiyənin 80 milyona yaxın əhalisi var. Çox bəsit hesablama aparsaq, yəni yüzü səksənə bölsək 1,25 dollar edər. Bu isə o deməkdir ki, Türkiyə əhalisi prezidentin çağırışından və görünməmiş endirimlərdən sonra milli valyutanın məzənnəsinə dəstək aksiyası zamanı adambaşına cəmi-cümlətani 1,25 dollarını “qurban” verib. Türklər çox vətənpərvər insanlardırlar. Bilirəm ki, millət, dövlət, vətən naminə nəinki var-dövlətlərini, hətta həyatlarını belə qurban verməyə hazırdırlar. Amma rasional düşüncəyə malik türklər çox gözəl başa düşdülər ki, prezident onları dollarlarından lirənin məzənnəsini qoruyub saxlamaq üçün deyil, özünün antiamerikan mövqeyinin nümayişi və ətrafının daha da varlanması naminə imtina etməyə çağırır. Keçmədi. İnsanlar küyə getmədilər.\nİndi isə Ərdoğan dollara qarşı “beynəlxalq koalisiya” yaratmağa çalışır. O, bəyan edir ki, Türkiyə ilə yanaşı bir sıra dövlətlərə, o cümlədən, Azərbaycan, Rusiya, İran və Çinin milli valyutalarına qarşı beynəlxalq maliyyə təxribatı həyata keçirilir. Ona görə də adı çəkilən dövlətlər öz milli valyutalarının məzənnəsini qorumaq üçün səylərini birləşdirməlidirlər. Türkiyə prezidenti vəziyyətdən çıxış yolu kimi adı çəkilən dövlətlərə qarşılıqlı hesablaşmaları milli valyutalarda aparmağı təklif edir.\nMəsələnin məğzinə keçməzdən əvvəl bir sıra dövlətlərin, o cümlədən Azərbaycanın milli valyutasına qarşı beynəlxalq təxribat əməliyyatının həyata keçirilib-keçirilməməsi məsələsinə aydinliq gətirək. İlk baxışdan görürük ki, söhbət təmamilə fərqli iqtisadi modellər üzrə inkişaf edən ölkələrdən gedir. Azərbaycan və Rusiyanın iqtisadiyyatı enerji daşıyıcıları ixracına əsaslanır. Türkiyə ilə Çin başlıca gəlirlərini əsasən ucuz və keyfiyyətli istehlak mallarının və xidmətlərinin ixracından götürürlər. Son dövrlərdə Çin beynəlxalq aləmdə həm də aparıcı investorlardan biri kimi tanınır.\nUzunmüddətli iqtisadi sanksiyalara məruz qalan İran isə məcburən tam fərqli, şərti olaraq, “natural təsərrüfat” inkişaf modelini seçmək məcburiyyətində qalmışdı. Bir-birindən tam fərqli iqtisadi inkişaf modellərini seçmiş bu dövlətlərin eyni maliyyə təxribatının qurbanı olması ehtimalı heç bir məntiqə sığmır.\nƏn maraqlısı ondan ibarətdir ki, Rusiya 2016-cı ildə har hansı maliyyə təxribatına məruz qaldığını iddia belə edə bilməz. Çünki Azərbaycan manatından və Türkiyə lirəsindən fərqli olaraq, 2016-cı il ərzində Rusiya rublunun dollara qarşı məzənnəsi bu dövlətə ABŞ və onun müttəfiqləri tərəfindən sanksiyaların tətbiqinə baxmayaraq, təxminən 20% möhkəmkənib. Özü də səbəb yalnız neftin qiymətinin artmasında deyil. Müqayisə üçün deyək ki, neftin qiymətinin artmasına baxmayaraq həmin dövr ərzində manatın dollara qarşı məzənnəsi durmadan aşağı düşüb. Özü də Rusiyadan fərqli olaraq Azərbaycan iqtisadi sanksiyalarla üzləşməyib.\nİndi isə məsələnin məğzinə keçək. Birincisi, hesablaşmalarda milli valyutalara keçmək təklifi yeni ideya deyil. Bu addım doğrudan da dolların hökmranlığına son qoymağa imkan versəydi, Rusiya ilə Çin qarşılıqlı hesablaşmalarda çoxdan milli valyutalara keçərdilər. Populizmdə Ərdoğandan geri qalmayan Rusiya prezidenti Putin dəfələrlə bu ideyanı səsləndirib, amma heç vaxt ciddi iqtisadçıların dəstəyini qazanmayıb.\nİkincisi, və ən əcaibi ondan ibarətdir ki, qarşılıqlı hesablaşmalarda milli valyutalara keçid dövlətlərarası iqtisadı münasibətlərə, o cümlədən, ticarət dövriyyəsinə dolların və ya avronun təsirini azaltmayacaq. Məsələn, Azərbaycanın əsas ixracat məhsulu neft və neft məhsullarıdır. Neftin bir barrelinin qiyməti isə London və Nyu-York birjalarında dollarla dəyərləndirilir. Absurd bir situasiya yaranacaq. Qarşılıqlı hesablaşmalar milli valyutalarda aparılacaq, malların qiyməti isə dollarla hesablanacaq.\nÜçüncüsü, və ən vacibi ondan ibarətdir ki, bütün sadalanan dövlətlərin xarici ticarətdəki əsas tərəfdaşları Qərb dövlətləridir. 2015-ci ilin nəticələrinə görə, Çinin xarici ticarət dövriyyəsində ABŞ 558385,06mln. dollarla (ixrac — 409648,33mln., idxal — 148736,72mln.) birinci yeri, Rusiya isə 68065,15 mln. dollarla (ixrac — 34801,39mln., idxal -33263,76mln.) 16-cı (!) yeri tutur. Türkiyənin ixracatının demək olar ki, 50% Avropa Birliyi ölkələrinin payına düşür. Bu isə o deməkdir ki, dollar və avro bütün hallarda sadalanan dövlətlərin xarici ticarət dövriyyəsində həlledici amil olaraq qalacaq.\nDördüncüsü, Çin özünün valyuta ehtiyatlarının 3 trillionundan çoxunu ABŞ dollarında saxlayır. Məsələ yalnız ABŞ dollarının digər valyutalarla müqayisədə daha sabit olmasında deyil. Bu həm də Çinin əlində ABŞ iqtisadiyyatına potensial ciddi təsir vasitəsidir.\nNəticə etibarı ilə qarşılıqlı hesablaşmalarda milli valyutalara keçidin onların məzənnəsinə heç bir pozitiv təsiri olmayacaq. Əksinə. Məzənnələrin qeyri-sabitliyi üzündən tərəfdaşlar bir-birinin milli valyutalarında kifayət qədər ehtiyat yaratmaqdan çəkinəcəklər. Məsələn, hazırki şəraitdə ağlı başında olan kəs Azərbaycan manatında və ya Türkiyə lirəsində ehtiyat yaratmaz. Bu isə o deməkdir ki, hər dəfə növbəti hesablaşma vaxtı çatanda zəruri məbləğdə dollar və ya avro bu və ya digər dövlətin milli valyutasına dəyişdiriləcək. Hesablaşma başa çatdıqdan sonra isə əks proses baş verəcək. Bu isə əlavə xərclər və nəticə etibarilə malların və xidmətlərin dəyərinin artması deməkdir.\nBütün bu avantüranın yeganə nəticəsi Ərdoğanın təşəbbüsü ilə dollar, daha doğrusu ABŞ əleyhinə maliyyə koalisiyasının yaradılması görüntüsü olacaq. Ərdoğan da beynəlxalq aləmdə öz cəsarəti ilə lovğalanmaq imkanı əldə edəcək. Axı, ABŞ kimi bir nəhənglə kəllə-kəlləyə gəlməyə cəsarət edib. Lap keçən əsrin ortalarındakı müstəmləkə Hindistanı kimi.\nBirdən orta əsrlərdəki yel dəyirmanları ilə ölüm-dirim savaşına girən Don Kixot yadıma düşdü. Amma yox, Ərdoğanı Don Kixotla müqayisə etmək olmaz. Don Kixot mənasız bir savaş aparsa da, Ərdoğandan fərqli olaraq, məramı xoş idi.\nƏrdoğanın nağıllar aləminə növbəti səyahət çağırışı haqqında yazmamaq da olardı, əgər Azərbaycanda onun səsinə səs verənlər tapılmasaydı. Tapıldilar. Özü də səsləri çox gur çıxdı. Elə bil, başa düşmürlər ki, Ərdoğanın artıq itirəcəyi bir şey yoxdur. Düşmənləri məlum, dost qazanmaq şansı isə yox. Olanlarını da itirib.\nAmma bizə nə düşüb? Əbəs yerə, daha doğrusu Ərdoğana görə, Vaşinqtonun “qara siyahısına” niyə düşməliyik?! Yoxsa yenə də, lap lətifədəki qazı kimi, başımız daşdan-daşa dəyəndən sonra ağıllanacağıq?!!\n(10 оценок, среднее: 8,10 из 10)


Binanın qarşısındakı yaşıllıq məhv edilir – Musteqil.Az – İnformasiya agentliyi\nBinanın qarşısındakı yaşıllıq məhv edilir\nBinəqədi rayonunun sakinləri Azadlıq Prospekti 188 ünvanında ağacların kökündən çıxarıldığını iddia edirlər. Onlar yaşayış binasının qarşısındakı yaşıllığın məhv edilməsinə etiraz edir. Binanın qarşısı ağır texnikalarla qazılıb. Bunun kim tərəfindən edildiyi məlum deyil.\nMilli.Az xezerxeber.az-a istinadən bildirir ki, yaşayış binasının qarşısındakı ərazi traktorla qazılıb.\nQazıntı aparılmış əraziya daş tökülüb. Bina sakinləri ağacların kökündən çıxarılaraq başqa yerə aparıldığını iddia edirlər.\nGörüntülər Binəqədi rayonu, Azadlıq prospekti 188 ünvanda lentə alınıb. Yaxınlıqda yaşayanlar qazıntı işlərinə qədər ərazidə çoxlu ağacların olduğunu deyir. Onların iddiasına görə bir gecənin içində ağaclar yoxa çıxıb.\nSakinlər ərazidə ağacların çıxarılaraq yerində hansısa obyektin tikiləcəyindən narahatdır.\nBakı Şəhər İcra Hakimiyyəti Yaşıllaşdırma Təsərrüfatı Birliyindən bildilirib ki, onlarda sözügedən faktla bağlı hansısa məlumat yoxdur. Qeyd edilib ki, ağacların kəsilməsi yolverilməzdir. Onların kökündən çıxarılması bir şərtlə mümkündür ki, sözgedən qurum, həmçinin Ekologiya və Təbii Sərvətlər Nazirliyi ilə razılaşdırılsın.\nDaha sonra Bakı Şəhər İcra Hakimiyyətinin Yaşıllaşdırma Təsərrüfatı Birliyinin Bitkilərin Mühafizəsi Şöbəsinin əməkdaşları əraziyə baxış keçiriblər. Aşkar edilib ki, ərazidə bir neçə ağaca ağır texnika ilə zərər vurulub. Başqa ağacların kökündən çıxarılıb çıxarılmaması isə araşdırılır.\n← Həkimlərə ehtiyaclı olmamaq üçün 4 sadə təklif\nEv-ofislərdə qiymətlər neçəyədir? – VİDEO →\nPolis əməkdaşı yarmarkada satıcılardan pul yığıb?\nÇirklənmiş ərazilər mərhələlərlə bərpa ediləcək


Torpaq — 36 sot — Şıxov q., Bakı, Azərbaycan (1243505) - Bina.az\nSatılır torpaq 36 sot, Şıxov q.\nSiz Satılır torpaq 36 sot, Şıxov q. elanı üçün ödəniş edirsiniz\nElanın nömrəsi: 1243505\nTƏCİLİ SATILIR!!! Qaradağ rayonu, Şixov qəsəbəsində torpaq satılır. Torpaq 36 sot sahəsidir, KUPÇALIDIR. 1001 gecə restoranın yaxınlığında yerləşir. Qaz, su, işıq çəkilib. Əlavə məlumat üçün nömrəyə zəng vura bilərsiz. Torpaq dəniz sahilinə yaxındır.


Dövlət hesabına təyin olunan vəkillərə 2.6 milyon manat ödənilib - Azinforum.az İnformasiya Portalı\nAna səhifə / Cəmiyyət / Dövlət hesabına təyin olunan vəkillərə 2.6 milyon manat ödənilib\n2020-ci ildə məhkəmə və cinayət prosesini həyata keçirən digər orqanlar tərəfindən qəbul edilmiş dövlət hesabına hüquqi yardıma görə vəkillərə ödənişi nəzərdə tutan ümumlikdə 21 913 qərar icra edilib.\nBu barədə Vəkillər Kollegiyasının 2020-ci il üçün hesabatında qeyd edilib.\nHesabatda qeyd edilib ki, Vətən müharibəsi zamanı Vəkillər Kollegiyasının 7 üzvü döyüşlərə qatılıb və Rəyasət Heyəti tərəfindən onların ailə üzvlərinə hərbidə olduqları müddət aylıq şəkildə maddi yardım göstərilib:\n“O cümlədən əlamətdar haldır ki, Dövlət başçısının sərəncamları ilə vəkillərdən Kərimov Fərhad Azad oğlu “Cəsur döyüşçü”, Əzimov Rauf Nəriman oğlu isə “Cəbrayılın azad olunmasına görə” medalları ilə təltif ediliblər. Eyni zamanda Rəyasət Heyətinin müvafiq qərarına əsasən, vəkillər tərəfindən şəhid ailələrinə və yaralanmış qazilərə ödənişsiz hüquqi yardım göstərilməsi, o cümlədən məhkəmə proseslərində ödənişsiz təmsilçilik həyata keçirilməsi qət olunub. Həmçinin şəhid ailələrinin vəkil qurumuna getməsinə ehtiyac olmadan vəkillərin özlərinin həmin şəxslərin evlərinə getməklə yerində hüquqi yardımın göstərilmələri qərara alınıb”, – hesabatda bildirilir.\nÖncəki Bakıda qızıl medal qazanmış gimnast diskvalifikasiya olundu\nNövbəti Sülhməramlılarla bağlı AÇIQLAMA


Rusiyalı deputat hesab edir ki, dövlət uşaqlardan və əlillərdən daha önəmlidir\nJAMnews, по материалам Уралинформбюро\nRusiyanın ən böyük şəhərlərindən biri olan Ekaterinburq Şəhər Dumasının deputatı Nikolay Kosarev Уралинформбюро-nun müxbirinin bir neçə sualına cavab verib. Nəticədə ortaya qalmaqal çıxıb.\nKosarev deyib ki, körpə və əlillər üçün ödənən yardımın bir həddi olmalıdır.\n“Budur, məsələn, biz perinatal mərkəzlər yaradırıq, orada çəkisi 500 qram olan körpələri bəsləyirik. Sonrası da, mən hesab edirəm ki, çox vaxt biz sağlamlıq potensialı olmayan insanları törəyirik. Onlar əlildir, onlar xəstədir”, – deputat bildirib.\nO həmçinin insult keçirən insanların çox vaxt əlil olmasından və “dövlətin boynunda qalmasından” şikayətlənib. Kosarev hesab edir ki, bu, ölüm həddinin azalması baxımından yaxşıdır, amma dövlət üçün əlavə yükə çevrilir.\nDeputatın fikrincə, prioritet məsələ vaxtından tez doğulan uşaqların bəsləndiyi perinatal mərkəzlərin inşası yox, insanlarda “öz sağlamlığı qarşısında məsuliyyət hissi” tərbiyə etmək olmadılır.\nDeputatın sözlərinə görə, onun özü “dövlətin qayğısını artırmamaq” üçün mütəmadi olaraq hamama gedir, ekoloji təmiz ərzaqlarla qidalanır və təbiət qoynunda dincəlir.


Azərbaycanda yoxsulluq normaları düz hesablanmayıb - EKSPERT - FED.az\nAzərbaycanda yoxsulluq normaları düz hesablanmayıb - EKSPERT\n16:41 13 Fev 2019\nAzərbaycanda yoxsulluq standartları, minimum yaşayış standartı və yaşayış minimumu kimi göstəricilərin heablanmasında və tətbiqində qeyri-şəffaflıq var. FED.az xəbər verir ki, bu barədə iqtisadçı-ekspert Rövşən Ağayev bildirib. Onnu sözlərinə görə, bu göstəricilərlə bağlı qərarlarda boşluqlar və qeyri-müəyyənliklər mövcuddur, eləcə də yoxsulluq həddi hesablanarkən dolların özünün dünyada ucuzlaşması nəzərə alınmayıb.\n«Minimum əmək haqqının artımı ilə bağlı müzakirələrdə "cərimələri, vergiləri artıracaq" kimi məqamlara çox diqqət yetirməyə lüzum yoxdur. Çünki sosial sığorta ödənişləri istisna olmaqla demək olar ki, digər cərimə və sanksiyaların əmək haqqının minimum həddi ilə əlaqəsi çox məhdudlaşdırılıb.\nSadəcə ardıcıl və daha çox sayda təklif olmalıdır ki, minimum əmək haqqından yalnız qazananların olması üçün yaxın zamanlarda minimum əmək haqqının bütün cərimə və ödənişlərlə əlaqəsi kəsilsin.\nEləcə də bax: 56 rayonda işsizlərə iş təklif olunacaq\nMinimum yaşayış standartı bu günə uyğundurmu?\nİndi müzakirə bir məqama yönəlməlidir: Azərbaycanda minimum yaşayış standartları nə dərəcədə ölkənin iqtisadi inkişaf səviyyəsinə uyğundur? Və minimum əmək haqqı minimum yaşayışın real hesablanmış standartlarına nə dərəcədə cavab verir?\nNəzərə alaq ki, minimum yaşayış standartları az qala 15 il öncə təsdiqlənib. Halbuki o zamandan indiyə çox ciddi bir dəyişiklik baş verib: 2005-ci ildə Azərbaycan Dünya Bankının təsnifatında o zamankı gəlir standartı ilə adambaşına milli gəliri 3000 dollardan aşağı olan "aşağı orta gəlirli" ölkələr qrupunda idi. Bu gün isə artıq adambaşına milli gəliri 5000 dollar ətrafında olan "yuxarı orta gəlirli" ölkələr qrupunda yer alıb.\n2005-də Azərbaycanda bu qədər bahalı villa yox idi\nÇox dərin və gözlə görünməyən məlumatlara ehtiyac yoxdur: 2005-ci ildə ölkədə dəyəri milyonla ölçülən villaya, dəyəri 70-80 min dolları ötən avtomobillərə sahib adamları barmaqla saymaq olardı, bu gün isə onların sayı-hesabı yoxdu. Yəni bu ölkənin zəngin 10%-nin həyat standartları 10 dəfələrlə yüksəlibsə, yoxsul 10%-nin yaşayış standartları nə qədər dəyişib? Bu sualın elə rəsmi cavabı çox şey deyir: 2005-2007-ci illərdə rəsmi yaşayış minimumu 65-70 dollar olub, 2019-cu ildə isə 105 dollardır.\nDollar özü də təqribən 2 dəfə qiymətdən düşüb\nÖtən 12-13 ildə ABŞ-dakı inflyasiyanı da nəzərə alsaq, 1 ABŞ dollarının alıcılıq qabiliyyətinin də alıcılıq qabiliyyətində (real mübadilə dəyərində) baş verən azalmanı da nəzərə alsaq, belə çıxır ki, Azərbaycanda minimum yaşayış dəyərində ciddi artım baş verməyib. Halbuki məhz dolların dəyərsizləşməsini nəzərə alaraq, Dünya Bankı ötən dövrdə qlobal yoxsulluğun ölçülməsi üçün istifadə etdiyi "beynəlxalq dolların" alıcılıq qabiliyyətinə korreksiya edib. Məsələn, 2008-2014-cü illərdə Dünya Bankı yoxsulluğu ölçmək üçün adambaşına gündəlik qazancı minimum 1.25 dollar götürmüşdü - amma həmin məbləğ ABŞ dollarının 2005-ci ildə olan alıcılıq qabiliyyəti ilə hesablanırdı. 2015-ci ildə isə Dünya Bankı standartları dəyişdi - adambaşına gündəlik qazancı 1.90 dollara qaldırdı və bu dəfə isə həmin məbləğ ABŞ dollarının 2011-ci ildə olan alıcılıq qabiliyyəti ilə hesablanmağa başladı. Səbəb dediyimdir: həm dolların qlobal miqyasda dəyər itirməsi var, həm də minimum yaşayış standartları yüksəlməlidir.\nHansı böyük məbləğdir - 2005-dəki 70 dollar, yoxsa 2019-dakı 105 dollar?\nİndi bu yanaşmadan çıxış etsək, elə Azərbaycanda 2005-2007-ci illərdə 65-70 dolların alıcılıq qabiliyyəti ilə hazırkı 105 dolların alıcılıq qabiliyyətini də hesablamaq çox maraqlı olardı. Məsələn, mən sizə hamının bildiyi bir faktı deyim: 2005-ci ildə Azərbaycanda ətin qiyməti orta hesabla 4 manata yaxın idi - təxminən 5 dollar. İndi isə 12 manata yaxındır - hardasa 7 dollar.\nBu cür hesablamalar aparılsa, məlum olacaq ki, ölkə nəhəng gəlirlər əldə etsə də, iqtisadi imkanlar böyüsə də aztəminatlı insanlar üçün hazırlanan rəsmi minimum yaşayış standartları demək olar ki, dəyişməyib.\nƏhali hansı meyvədən 38 kiloqram yeməlidir?\nBaşqa bir müzakirə ediləsi məsələ: minimum istehlak səbətinin strukturu dəyişməlidir. indi Azərbaycanda 3 istehlak səbətində minimum istehlak üçün nəzərdə tutulan ərzaq, qeyri-ərzaq və xidmətlərin sayı 150 çeşid ətrafındadı. Halbuki inkişaf etmiş ölkələrdə həmin göstərici 300-350 ətrafındadı. Yeri gəlmişkən, bu məsələdə çox ciddi qeyri-şəffaflıq var. Nazirlər Kabinetinin istehlak səbətinin strukturu ilə bağlı qərarında mal qruplarının əmtəə sturkturu açılanmır. Məsələn, "meyvə və giləmeyvə" üzrə illik istehlak bir nəfər üçün 38 kq müəyyən edilib. Amma konkret meyvə və giləmeyvə növlərinin adı və norması ilə bağlı qərarın Əlavəsi ictimaiyyətdən gizli saxlanır.\nBaşqa bir problem qida normalarının səviyyəsi ilə bağlıdır. Məsələn, bir nəfər üçün ət və ət istehlakı qonşu Rusiyada 58.6 kq, Azərbaycanda 32.9 kq, meyvə və giləmeyvə istehlakı Rusiyada 60 kq, Azərbaycanda 38 kq, balıq və balıq məhsulları Rusiyada 18.5 kq, Azərbaycanda 7.7 kq minimum norma kimi təsdiqlənib.\nBu normalara yenidən baxılması çox vacibdir.\nYaşayış minimumunun nəyə əsasən hesablandığı məlum deyil\nBaşqa bir vacib məqam: yaşayış minimumu haqda qanuna görə, ölkə üzrə yaşayış minimumunun 4 göstəricisi təsdiqlənir: ölkə üzrə orta göstərici - hazırda 180 manatdır, əmək qabiliyyətli əhali üçün (hazırda 191 manat), pensiyaçılar üçün (hazırda 149 manat), uşaqlar üçün (hazırda 160 manat). Halbuki Nazirlər Kabinetinin qərarında orta normalar yoxdur, yalnız 3 demoqrafik qrup üzrə səbətlər müəyyən edilib. Əgər orta normalar yoxdursa, o zaman yaşayış minimumunun orta dəyəri necə hesablanır?\nNəhayət, yaşayış minimumunun dəyəri ilə yanaşı ərzaq səbəti ayrıca olaraq təsdiqlənməli, ölkədə ərzaq yoxsulluğu ilə bağlı göstərici ayrıca olaraq bəyan edilməlidir. Fərd və ailə üçün yaşayış minimumunun da ayrıca təsdqilənməsi çox vacibdir.\nMənzili olmayanlar yoxsul sayılmalıdırmı?\nYeri gəlmişkən, yoxsulluğun hesablanması metodikasının bütövlükdə yeni yanaşma olmallıdır. Bu təkcə yuxarıda qeyd elədiyim yolla - yaşayışın dəyərini dəyişməklə baş verməməlidir. Eyni zamanda qeyri-monetar faktorlar da yoxsulluğu müəyyən etmək üçün istifadə edilməlidir. Məsələn, mənzil olmayan, yaxud adambaşına yaşayış sahəsi ən azı 12 kvadratmetrdən aşağı olan ev təsərüraftları yoxsulluq riski yüksək olan ailələr kimi statistikaya daxil edilməlidir.\nMəncə biz "minimum əmək haqqının 38%-lik artımı kifayətdirmi", "minimum əmək haqqının hazırkı səviyyəsi yaşayş şərtlərinə uyğundurmu" kimi suallara bu yanaşmanın gözü ilə baxmalıyıq...».


İqtisadiyyat 8 İyul 2020 12:48 (UTC+04:00)\nQida Təhlükəsizliyi Agentliyinin Siyəzən şəhərində fəaliyyət göstərən quş kəsimi və qablaşdırma sexinə baxış zamanı ortaya çıxardığı faktlar böyük rezonans doğurub. Müəssisənin heç bir sanitar-gigiyenik normalara cavab vermədən fəaliyyəti, istehsal etdiyi toyuqlara xüsusi iynə ucluqları vasitəsilə su vurulması və bu yolla çəkinin süni yolla artırılması istehlakçılar arasında ciddi narazılıqla qarşılanıb. Baş verənlər öz növbəsində broyler toyuqları ilə bağlı müzakirələri yenidən gündəmə gətirib.\nOrtaya haqlı suallar çıxır: Gündəlik qida rasionumuzda əhəmiyyətli yer tutan toyuq məhsullarını istehlak edərkən hansı qaydalara riayət etməliyik?\nMövzunun aktuallığını nəzərə alaraq, müraciət etdiyimiz Azərbaycan Respublikasının Qida Təhlükəsizliyi Agentliyindən (AQTA) soruğumuza cavab olaraq bildiriblər ki, normativlərə uyğun yetişdirilməyən heyvan mənşəli məhsullar müxtəlif xəstəliklərə yoluxma riskini artırır: “İlk növbədə hər bir müəssisədə dövlət baytarlıq nəzarəti təşkil edilməli və istehsala buraxılan məhsullar müvafiq yoxlamadan sonra satışa buraxılmalıdır”.\nAQTA xəbərdarlıq edir ki, quş kəsimi müəssisələri “E.coli”, “Salmonella spp”, “S.aureus”, “L.monocytogenes”, “koliformlar”, “klostridiyalar”ın, kif və maya göbələkləri kimi zərərli mikroorqanizmlər üçün münbit şəraitə malikdir və istehsal prosesinə nəzarət olmadan satışa buraxılan məhsullar xüsusi risk qrupundadır: “Ətin saxlanılması, daşınması, satış yerlərinə çatdırılması, bir sözlə əvvəldən axıra qədər bütün proses müvafiq protokollarla uyğun həyata keçiriməlidir ki, əhali sağlam qida məhsulları ilə təmin olunsun”.\n“Müxtəlif xəstəliklərin yayıldığı və bəşəriyyəti təhdid etdiyi hazırki şəraitdə istehlakçılar hansı toyuq məhsullarından istifadə etməlidir?” sorğumuza cavabında Agentlikdən deyiblər ki, ilk növbədə məhsulun istehsal tarixinə və orqanoleptik xüsusiyyətlərinə diqqət yetirilməlidir: “Əgər aldığınız toyuq məhsulu ilə bağlı hər hansı tərəddüdünüz varsa, müvafiq sənədləri tələb edə bilərsiniz. Bunun üçün məhsulun üzərindəki məlumatlara xüsusi diqqət yetirməli, baytarlıq və digər sertifikatları tələb etməlisiniz. Yaxşı olar ki, öz nüfuzunun qeydinə qalan, ictimai rəylə hesablaşan şirkətlərin istehsal etdiyi məhsullara üstünlük verəsiniz”.\nAgentlikdən bildirdilər ki, vətəndaşlar toyuq və toyuq məhsulları alarkən onun tərkibi və keyfiyyəti ilə bağlı hər hansı sualları və şübhələri yaranarsa, bu barədə Azərbaycan Respublikasının Qida Təhlükəsizliyi Agentliyinin (AQTA) 1003 - “Çağrı Mərkəzi”nə məlumat verə bilərlər.


Avtomobil | CahanPress | Page 3\nTarix: 16.03.2018 Saat: 17:45\nYaponiya hökuməti nəqliyyat tıxacı problemlərinin həlli məqsədilə uçan taksilərin hazırlanmasına dəstək nümayiş etdirəcək. Bu barədə “NHK” telekanalının məlumatında deyilir. Cahanpress ICTne...\tDavamı\n“BMW” yeni “i4” modelini təqdim etdi — FOTOLAR\nTarix: 10.03.2018 Saat: 13:19\nBavariya şirkəti yeni modelini təqdim edib. Elektriklə çalışan “i4” modeli 2020-ci ildən istehsal ediləcək. Mühəndislər söz veriblər ki, avtomobil enerji ehtiyatı ilə 600-700 km məsafə qət e...\tDavamı\nNazirlər Kabineti və Energetika Nazirliyi balansında olan avtomobiləri hərraca çıxarır. Cahanpress xəbər verir ki, Əmlak Məsələləri Dövlət Komitəsi 10 aprel tarixində keçiriləcək hərraca təq...\tDavamı\nCenevrə avtomobil sərgisindən FOTOLAR\nTarix: 08.03.2018 Saat: 13:08\nİsveçrədə dünyanın ən məşhur avto-şoularından biri açılış etdi. Cahanpress xəbər verir ki, Cenevrədə baş tutan avtomobil sərgisi bu gün, yəni 8 mart tarixində qapılarını bağlayacaq. Şouda mü...\tDavamı\nPoçt bağlamalarını sürücüsüz avtomobillər çatdıracaq – Yaponiyada\nTarix: 07.03.2018 Saat: 18:23\nYaponiya poçtu poçt şöbələri arasında bağlamaların çatdırılmasında şəhər küçələrində sürücüsüz avtomobilləri sınaqdan keçirmək niyyətindədir. “Kiodo” agentliyinin məlumatına görə, çərşənbə g...\tDavamı\nTarix: 06.03.2018 Saat: 11:30\nCenevrə avtomobil sərgisindən bir müddət qalmış avropalı mütəxəssislər Avropada ilin avtomobilinin adını açıqlayıblar. Avropada ilin avtomobili kateqoriyasında “Volvo XC40” modeli qalib gəli...\tDavamı\nBakıda qeyri-adi maşın satılır – VİDEO\nTarix: 06.03.2018 Saat: 10:39\nBakıda dünyada nadir rast gəlinən retro avtomobil satılır. Avtomobil görənlərin marağına səbəb olur. Avtomobilin sahibi Azər Abdullayev deyir ki, 1931-ci ildə istehsal edilmiş avtomobil 4 qa...\tDavamı\nYeni avtomobil zavodu tikiləcək\nTarix: 05.03.2018 Saat: 14:17\nHacıqabul sənaye zonasında avtomobil zavodu tikiləcək. Bu barədə Azərbaycan İnvestisiya şirkətinin icraçı direktoru Rövşən Nəcəf bildirib. Onun sözlərinə görə, bu istiqamətdə xarici investor...\tDavamı\nPlanetin ən sürətli avtomobili gəlir – Hennessey Venom F5\nTarix: 01.03.2018 Saat: 15:40\nMart ayında keçiriləcək sərgidə “Hennessey” şirkəti yeni “Venom F5” modelini təqdim edəcək. Planetin ən sürətli superkarı 480 km/saat sürətlə hərəkət edə bilir. “F5” ilk dəfə “SEMA” sərgisin...\tDavamı\nTarix: 01.03.2018 Saat: 11:29\nİstanbula sürücüsüz avtobuslar gətiriləcək. İstanbul Şəhər Bələdiyyəsi sürücüsüz avtobusların alışı üçün hazırlıqlara başlayıb. Qeyd edək ki, 12 ölkədə sınaqdan keçirilən belə sərnişindaşıma...\tDavamı


2019-01-04 11:30:58 | TƏDQİQATLAR-ANALITIKA\nDünyanın tanınmış analitik mərkəzləri, bir qayda olaraq, hər ilin sonunda növbəti il üçün əsas saydıqları problemlər üzrə proqnozlar verirlər\nÜmumi olaraq, "Stratfor" 2019-cu ildə qlobal miqyasda gəgrinliyin daha da artacağını qeyd edib, bunu böyük güclər arasında rəqabətin artması ilə əlaqələndirir (bax: 2019 Annual Forecast / worldview.stratfor. com, 3 dekabr 2018). Həmin rəqabətin təməlində isə Amerikanın öz diqtəsini davam etdirməsinin dayanacağı proqnozlaşdırılır. Vaşinqtonun bütün istiqamətlərdə planlarının dünya liderliyini təmin etməklə bağlı olduğu iddia edilir. Bu o deməkdir ki, bir sıra məsələlərdə geri çəkilməsinə baxmayaraq, Amerika bütövlükdə daha güclü həmlələr etməyə hazırlaşır. Təbii ki, onun üçün başlıca hədəflər də ilk olaraq Çin və Rusiyadır. Vaşinqton Çinlə olan münasibətlərdə ona hücumları strateji məzmunlu hesab edir. Yəni 2019-cu ildə Pekinə qarşı tətbiq olunacaq vergilər, sanksiyalar, yeni texnologiyalara norma baryerləri qısa müddət üçün deyil, uzun müddətdə Çinin irəli çıxmaq planlarını pozmaq üçündür. "Stratfor" hesab edir ki, bu məsələdə ABŞ Tayvana daha çox dəstək verəcək və Cənubi Çin dənizində daha inadkar olacaq (bax: əvvəlki mənbəyə).\nMərkəzi Kəşfiyyat İdarəsinin (MKİ) "kölgə" strukturu hesab edilən beyin mərkəzinin qlobal geosiyasi dinamikanı bu cür qiymətləndirməsi hansı faktorları aktuallaşdırır? Həm də nəzərə almaq lazımdır ki, "Stratfor" əksər hallarda baş verəcəkləri deyil, Vaşinqtonun istədiklərini dolayısı ilə ifadə edir. Hər şeydən öncə, aydındır ki, Amerikanın siyasi və ekspert dairələri 2018-ci ildə cərəyan edən geosiyasi proseslərdən elə də razı deyillər. Onlar bu cür gedişata Donald Trampın sərt reaksiya verməsinə üstüörtülü haqq qazandırırlar. Çünki proqnozlarda da Vaşinqtonun öz iradəsini yeritmək qərarında olacağını aksiom kimi qəbul edirlər. Deməli, bununla D.Trampın haqlı olduğunu bildirir və bu xəttin 2019-cu ildə daha sərt məzmun kəsb edəcəyi barədə xəbərdarlıq edirlər. Bu xəttin başlıca istiqamətləri də təqdim olunur: Pekin və Moskva! Digər dövlətlərə bunun kölgəsində az və ya çox dərəcədə təsirə məruz qalacaq obyekt olaraq baxırlar. Məsələn, Hindistan özünə sərf edən mövqeni deyil, supergüclərdən birinə sərf edən mövqe tutmalıdır. Və Dehlinin hərəkətlərinə də buna uyğun qiymət veriləcək.\nTəsəvvür edək ki, Dehli yuxarıda təqdim edilən ssenariyə uyğun deyil, müstəqil bir mövqe seçir. Onda dünya siyasətində nələr baş verə bilər? Məsələnin bu tərəfi "Stratfor"da sistemli araşdırılmır. Bu isə o deməkdir ki, Qərbin siyasi və analitik dairələrində "orta səviyyəli" adlandırdıqları dövlətlərin 2019-cu ildə də müstəqil kurs yeritməsini arzulamırlar. Yəni faktiki olaraq həmin xətti seçənlərə qarşı xüsusi təzyiq mexanizmləri hazırlanır. Onda 2019-cu ili həm də sanksiyalar və məhdudiyyətlər ili adlandıra bilərik. Çünki ən azından Türkiyə, Hindistan və İran öz müstəqil mövqelərindən çətin ki, imtina etsinlər. Düşündürücüsü odur ki, supergüclər hələ də dövlətlərarası münasibətlərdə beynəlxalq hüquq normalarına deyil, öz maraqlarının təmin olunmasına üstünlük verirlər. Yuxarıda vurğulanan müddəalar prizmasından 2019-cu ildə ABŞ, Rusiya və Çin arasında münasibətlərin məzmunu məsələsinin "Stratfor"un proqnozlarında yerinə nəzər salaq. Vaşinqton hər iki rəqibinə qarşı bütün cəbhələrdə sıxışdırma taktikasını inkişaf etdirəcək. Buraya siyasət, iqtisadiyyat, informasiya sistemləri, ticarət, enerji və hərbi sferalar daxildir. ABŞ rəhbərliyi biznes üçün geosiyasi risklərin güclənməsinə əsaslanaraq bir sıra dövlətlərə qarşı təzyiqləri daha da artıra bilər.\nOnların sırasında Avropa ölkələri, Yaponiya, Avstraliya, Kanada, Cənubi Koreya və Tayvan vardır. Bu dövlətlərdən Amerika Çin sərmayələrinə daha çox maneə törətmələrini tələb edə bilər. Nəticədə, strateji sahələrdəki ticarətə əngəllər meydana gələr. Məsələn, süni intellekt və G5 şəbəkəsinin yaradılması istiqamətlərində aparılan elmi tədqiqatlar yavaşıyar. Bir sıra şirkətlərin işində fasilələr yaranar və s. (bax: əvvəlki mənbəyə). Onda belə çıxır ki, Amerika Rusiya və Çinə görə bir neçə dövlətə qarşı da addımlar ata bilər. Vaşinqton anlayır ki, Çinin iddiaları o qədər böyükdür ki, ona qarşı təsirli olmaq üçün ümumən dünya sistemini silkələmək lazımdır. O cümlədən, yeni texnologiyalar sahəsində Pekinin potensial imkanlarını reallaşdırmağa əngəllər yaratmaq gərəkdir. Bu isə, məsələn, Yaponiya kimi yaxın müttəfiqlərlə də müəyyən problemlərin yaranmasına gətirib çıxara bilər. Məntiqi olaraq bu dairəni genişləndirsək, ABŞ dünyanın bir neçə dövləti ilə toqquşmalı olur. Buna Vaşinqtonun gücü çatarmı? Məlum deyil və "Stratfor" bu barədə konkret mövqe bildirmir. İqtisadi-ticari savaş: yeni ssenarilərə doğru\nAnalitik mərkəz hesab edir ki, avtomobillərə olan vergidə Kanada, Meksika, Yaponiya və Cənubi Koreyanın özünə müəyyən kvota almaq imkanı digərlərindən çoxdur. Ancaq Avropa İttifaqı (Aİ) ölkələri üçün bu, çox çətindir. Hətta "Stratfor" yazır: " ... Aİ ilə ABŞ arasında ticarət danışıqları uğursuzluğa məhkumdur" (bax: əvvəlki mənbəyə). Bu, qlobal ticarət dövriyyəsinə ciddi təsir edə biləcək bir iddiadır. Xüsusilə Almaniya ondan daha çox zərər görə bilər. Onun Almaniya iqtisadiyyatına təsiri hiss ediləcək səviyyəyə yüksələ bilər. Bundan çətin ki, Berlin ciddi narahat olsun, ancaq iş yerlərini itirən insanların hansı sosial problem yaradacaqlarını öncədən proqnozlaşdırmaq da asan deyil. "Sarı jiletlilər" prosesi göstərdi ki, qəfildən sakit yerdə çaxnaşma yarana bilər. Bunlara baxmayaraq, "Stratfor"un proqnozuna görə, "Çinə qarşı Amerikanın əlavə vergi siyasətini tətbiq etməsi ticarətdə qeyri-müəyyənliyi gücləndirməsinə baxmayaraq, bütövlükdə qlobal iqtisadiyyat üçün ticarət siyasətinin fəsadları kifayət qədər az olacaq" (bax: əvvəlki mənbəyə). Doğrusu, bu proqnoza inanmaq çətindir. Çünki Çinlə ticari savaşa onlarla dövlət də daxil olursa, bu prosesin qlobal iqtisadiyyata təsiri çox ola bilər.\nDigər tərəfdən, hətta orta səviyyəli dövlətlər arasında belə iqtisadi-ticari rəqabət sərtdir. Onlar öz maraqlarının təmini naminə daha radikal addımlar ata bilərlər. Deyək ki, Yaxın Şərqdə və Qafqazda "Bir Qurşaq, Bir Yol" layihəsində iştirak üçün ölkələr arasında ciddi yarışma gedir. Bu proses ABŞ-ın ticarət savaşı ilə daha da şiddətlənə bilər. Bu halda qlobal ticarətin ciddi zərər görməyəcəyi haqqında danışmaq nə dərəcədə əsaslıdır? Burada "Stratfor"un proqnozlarında yer almış bir məqamı da xatırlamaq yerinə düşərdi. Analitik mərkəz 2019-cu ildə İtaliya və "Breksit" üçün qorxulu proqnozlar verir. Avrozona üçün 2019-cu ildə ən qorxulu faktorun İtaliyanın populist hökumətinin olacağı proqnozlaşdırılır. Çünki bu ölkənin borclarının artacağı və kövrək bank sisteminin qalacağı təxmin edilir. Roma üçün daha təsirli olan Brüsselin hədələri deyil, maliyyə bazarlarıdır (bax: əvvəlki mənbəyə). Bununla paralel olaraq Brüssel London ilə "Breksit"ə yol verməmək istiqamətində danışıqları intensivləşdirmək niyyətindədir. Lakin Britaniya parlamentinin vetosu bu yolda ən böyük əngəl olaraq qalır.\nƏgər bu təşkilat növbəti dəfə iqtisadi-maliyyə sisteminin böhranına düşsə, onun təsirlərində risklər həddən çox olacaq. Həm də ona görə ki, proqnozlara görə, silkələnmə prosesi İtaliya və Böyük Britaniya ilə məhdudlaşmayacaq. Zəncirvari olaraq İspaniya, Yunanıstan, Portuqaliya və Şərqi Avropa ölkələri də oxşar vəziyyətlə qarşılaşa bilərlər. Bu halda qlobal iqtisadiyyat və ticarətin aqibətinin qeyri-müəyyən və risklərlə dolu olacağını təxmin etmək çətin deyil. Vurğulanan proqnozların fonunda "Stratfor"un Amerikanın antiiran kampaniyası və enerji ehtiyatlarına dünya bazarında tələbatın artması ilə bağlı irəli sürdüyü təxminlər də düşündürücüdür. Beyin mərkəzi hesab edir ki, 2019-cu ildə ABŞ İranın təcridi siyasətini daha da gücləndirəcək. Eyni zamanda, onu daxildən zəiflətmək xəttini davam etdirəcək. Bununla da Tehran iki istiqamətdən - xaricdən və daxildən təzyiqlər altına alınacaq. Bunu həyata keçirmək üçün, şübhəsiz, Vaşinqton çoxlu sayda ölkələri əhatə edən siyasətini daha da gücləndirməlidir. Məsələn, İranla yaxın əlaqələri olan Rusiya, Çin, Türkiyə və digərlərinə qarşı addımlar atmalıdır. Bu proseslə Səudiyyə Ərəbistanı, İsrail, Birləşmiş Ərəb Əmirlikləri və Yaxın Şərqin digər ölkələri də müəyyən dərəcədə təsirlər (o cümlədən, təzyiqlər) görə bilərlər. "Stratfor" bu bağlılıqda yazır: "İrana qarşı mövqedə ümumi maraqların mövcudluğu ABŞ ilə Səudiyyə Ərəbistanı arasında yüksək səviyyədə strateji əlaqələri möhkəmləndirə bilər" (bax: əvvəlki mənbəyə). Özü də bu, kral ailəsi daxilində fikir ayrılığı və Camal Qaşıqçı cinayətində şahzadə Məhəmməd bin Salmanın əlinin olması faktının inandırıcı olması fonunda baş verər.\nİrana qarşı sanksiya və təcrid siyasətinin gücləndirilməsi dünyanın siyasi mühitinə çox ciddi təsir edə bilər. Bu qarşıdurma, şübhəsiz ki, qlobal geosiyasi proseslərdə radikallığı artıracaq. ABŞ-ın Yaxın Şərqin ən güclü dövlətlərindən birinə qarşı sərt və güzəştsiz mövqe tutmaqda davam etməsi Vaşinqtonun ikili standartlar siyasətindən imtina etmədiyi anlamına gəlir. Bunun fonunda Amerikanın hər bir konstruktiv addımı tam olaraq müsbət nəticə verə bilməz. Yəni İrana qarşı sanksiya və təcrid siyasəti tətbiq edildiyi halda Vaşinqton özünün obyektiv, sülhpərvər və barışcıl mövqedə olduğunu kimsəyə sübut edə bilməz. Bu isə 2019-cu ildə qlobal səviyyədə risk məqamının kifayət qədər yüksək olduğunu göstərir. Hətta dünyanın bir sıra dövlətləri bu məsələdə Amerikaya qarşı birləşə bilərlər. Antiiran kampaniyasının fonunda enerji ehtiyatlarına tələbatın artması da kifayət qədər həssas məsələdir. "Stratfor"un fikrinə görə, "Rusiya və Səudiyyə Ərəbistanı enerji bazarında qiymətin aşağı düşməsindən qaçmaq üçün neft hasilatının həcmini diqqətlə izləyəcək, həmçinin İranın icazə olandan çox ixracının verəcəyi nəticələri müşahidə edəcəklər" (bax: əvvəlki mənbəyə).\nBuna baxmayaraq, İraq və Liviya istehsalı artıra bilərlər. Lakin ABŞ 2019-cu ildə sıxılmış qaz ixracı üzrə ilk üçlüyə daxil olanda, qlobal enerji bazarında əhəmiyyətli dəyişiklik baş verəcək. Bu proses tədricən dünya enerji bazarında qüvvələr nisbətini Amerikanın xeyrinə yeniləşdirər. Bu tendensiyanı İranın təcridi siyasəti ilə birləşdirdikdə, belə nəticə alınır ki, ABŞ Tehran məsələsinə geniş aspektdə yanaşır. Və bu dalğa çoxlu sayda ölkələr üçün yeni problemlər yaradar. Orta səviyyəli dövlətlər: iki supergücün arasında\nMaraqlıdır ki, "Stratfor" geosiyasi baxımdan dağıdıcı proseslərin həm də Latın Amerikası qitəsində gedəcəyini proqnozlaşdırır. Burada ABŞ-ın müttəfiqləri və Braziliya ilə Kolumbiyanın timsalında sərt kursun tərəfdarları Venesuela böhranının fəsadlarını müəyyən dərəcədə yumşaldırlar (bax: əvvəlki mənbəyə). Ancaq Argentina bu "ansambldakı ritmi poza bilər". Argentina düşdüyü çətin siyasi vəziyyətdən çıxmaq üçün Braziliya və Kolumbiya ilə eyni mövqedə olmaya bilər. Meksikada da aqressiv-populist mövqedə olanların güclənməsi ilə sərmayə riski artar. Bu halda Amerika qitəsində parçalanma tendensiyası güclənə bilər. Bunun qarşısını ABŞ-ın nə dərəcədə ala biləcəyi aydın deyil. Çünki Amerika qitəsində artıq Çin, Fransa, Türkiyə, Rusiya fəaldırlar. Onların hər birinin öz maraqları var. Xüsusilə Pekin həmin regiona milyardlarla sərmayə qoymaqdadır. Bu vəziyyət həmin qitədə nüfuz bölgüsünü gücləndirir. Belə bir vəziyyətdə ABŞ-ın 2019-cu ildə Latın Amerikası istiqamətində hansı uğurları əldə edə biləcəyi qeyri-müəyyəndir. "Stratfor" məsələnin bu tərəfini xüsusi vurğulayır. Afrika da "Stratfor"un diqqətindən kənarda qalmayıb. Analitik mərkəzin mütəxəssisləri hesab edirlər ki, Efiopiya həmin qitədə aparıcı olmaq potensialına malikdir. Xarici sərmayəçilər həmin ölkəyə axın edə bilərlər. Lakin Əddis-Əbəbənin gücünü daxili çəkişmələr zəiflədə bilər. Orada etniklərarası münaqişələr hökm sürür. Beləliklə, "Stratfor"un proqnozlarına görə, 2019-cu ildə qlobal miqyasda əsas mübarizə Amerika ilə Çin arasında gedəcək. Həmin müddət Vaşinqton üçün Çinə üstün olmaqda son şans kimi qəbul edilə bilər. Obrazlı deyilsə, 2019-cu il ABŞ üçün həm özünün liderliyinin təmini, həm də müttəfiqlərinin maraqlarının qorunması baxımından "imkanların son həddi" kimi xarakterizə edilə bilər (bax: əvvəlki mənbəyə). Bununla yanaşı, proqnozlardan görünür ki, 2019-cu ildə geosiyasi dinamika kifayət qədər mürəkkəb və ziddiyyətli olacaq. Meydana çıxa biləcək yeni məqamlardan biri də supergüclərlə "orta səviyyəli dövlətlər" arasında münasibətlərin fərqli kontekst kəsb etməsi olacaq.\nP.S. Biz "Stratfor"un Cənubi Qafqaz və Mərkəzi Asiya ilə bağlı proqnozlarını ayrıca məqalədə təhlil edəcəyik. Newtimes.az\nBaxış sayı : 1171


Başkənd (Gədəbəy) — Vikipediya\ntəq. 1.463 m\nBaşkənd — Azərbaycan Respublikasının Gədəbəy rayonunun inzibati-ərazi vahidində kənd. 1992-ci ilin 6-8 avqust tarixlərində Azərbaycan ordusunun keçirdiyi əməliyyat nəticəsində ərazinin nəzarəti Azərbaycana keçmiş və Qərb regionunda təhlüksizliyin təmin olunması üçün böyük nəticə əldə edilmişdi.\n1.1 İkinci Qarabağ müharibəsi dövre\nTarixi adı Başkənd və əhalisi azərbaycanlı olan kəndin ərazisinə ermənilər ilk dəfə 1859-cu ildə Qarabağdan və Şəmşəddin rayonundan köçürülmüşdürlər. XX əsrin 90-cı illərin əvvəlinədək Azərbaycan ərazisisində anklav formada yerləşən və Ermənistanın xəritəsinə daxil edilən iri yaşayış məntəqəsidir. 7 noyabr 1995-ci ildə Ermənistanda qəbul edilmiş yeni inzibati-ərazi bölgüsünə görə Çəmbərək rayonuna aid kənddir. Ermənistan SSR Ali Sovetinin Rəyasət Heyətinin 25.1.1978-ci il fərmanı ilə kəndin adı dəyişdirilib Ardzvaşen (ermənicə: Qartalkənd) qoyulmuşdur. Ərazisi 61 km²-dir. Başkəndin ərazisi də daxil olduqda 1229 km² ərazisi olan Gədəbəy rayonunun ərazisi artaraq 1290 km² olur. Başkənd qəsəbəsi 1920-ci illərdə Sovet rəhbərliyi tərəfindən haqsız olaraq Ermənistana verilmiş və 1992-ci ilə qədər Azərbaycanın Gədəbəy rayonunun içərisinə doğru erməni anklavı kimi qalırdı. Ermənilər tarixi Başkənd adını unutdurmaq üçün qəsəbəyə “Arsvaşen”adını qoymuşdular. Ermənilərin Başkənd kəndinə gəlişi XIX əsrin ortalarında başlayıb. Onlar burada yerli bəylərin mal-qarasını otarırdılar. İlk erməni ailələri burada yerli bəyin icazəsi ilə 1858-ci ildə məskən saldılar, 1905-1906-cı illər, 1918-1920-ci illər hadisələri zamanı isə azərbaycanlıları sıxışdırıb kənddən çıxartdılar.\nİkinci Qarabağ müharibəsi dövre[redaktə | mənbəni redaktə et]\nQarabağ müharibəsi başlayandan sonra ermənilər Başkəndi güclü istehkama çevirmişdilər və oradan Gədəbəyin kəndlərinə daim təhlükə yaradır, dinc əhaliyə qarşı silahlı hücumlar edirdilər. Qanlı hadisələrdən biri 1991-ci il yanvarın 31-də törədildi, erməni yaraqlıları Başkənddən keçib Şınıx tərəfə gedən yolun Mutudərəyə yaxın hissəsində 6 azərbaycanlını qətlə yetirdilər. Bundan sonra Şınıxa gediş-gəliş daha da çətinləşdi.\nBaşkənd ətrafında vəziyyət 1992-ci il avqustun əvvəlində gərginləşdi. Ermənistan hərbi birləşmələri avqustun 5-də Mutudərəni ələ keçirmək üçün hücuma keçdilər. Ermənilər bu istiqamətdə minə yaxın canlı qüvvə, 4 tank, 14 zirehli maşın və digər texnika yeritmişdilər. İlk zərbəni baş leytenant Məzahir Rüstəmovun dəstəsi öz üzərinə götürdü, axıra qədər vuruşdu, əsgərlər və komandirləri qəhrəmanlıqla həlak oldular, lakin qarşı tərəfin hücumunu ləngitdilər. Azərbaycan Ordusu əks hücum planını həyata keçirməyə başladı. Əməliyyata korpus komandiri general-mayor Dadaş Rzayev, polkovnik Cahangir Rüstəmov, polkovnik Rəfayıl Əsədov, polkovnik Hamlet Hüseynov rəhbərlik edirdilər. Ermənilərin Mutudərə istiqamətində hücumunun qarşısı alındı və avqustun 8-də Başkənd üzərinə hücum başladı. Erməni silahlı birləşmələrinin ciddi müqavimətinə baxmayaraq axşama yaxın Başkənd azad edildi, erməni tərəfinin 200-dən çox canlı qüvvəsi, 4 topu, 3 tankı, 1 BMP və və digər texnikası məhv edildi.\nBaşkən oykonimi Gədəbəy r-nun eyniadlı i.ə.v-də kənd. Dağlıq ərazidədir.\n↑ 1 2 PDF versiyası. // Qərbi Azərbaycanın türk mənşəli toponimləri. Müəllifi: İ. M. Bayramov; Redaktorları: B. Ə. Budaqov, H. İ. Mirzəyev, S. A. Məmmədov. Bakı: "Elm" nəşriyyatı, 696 səh. ISBN 5-8066-1452-2\n↑ Gədəbəy Rayon İcra Hakimiyyəti: Rayon haqqında: Coğrafi mövqeyi Arxivləşdirilib 2012-02-08 at the Wayback Machine\n↑ Azərbaycan Respublikası Prezidentinin İşlər İdarəsi: Prezident kitabxanası: İnzibati-ərazi vahidləri\n↑ "Başkəndin erməni qüvvələrindən azad edilməsinin 17-ci ildönümü qeyd olunacaq". 2017-04-22 tarixində orijinalından arxivləşdirilib. İstifadə tarixi: 2011-09-08.\nMənbə — "https://az.wikipedia.org/w/index.php?title=Başkənd_(Gədəbəy)&oldid=6471585"\nBu səhifə sonuncu dəfə 1 iyun 2022 16:26 tarixində redaktə edilib.


IDMAN: Milli Olimpiya Komitəsi İcraiyyə Komitəsinin iclasında MOK prezidenti İlham Əliyevin çıxışı\nMilli Olimpiya Komitəsi İcraiyyə Komitəsinin iclasında MOK prezidenti İlham Əliyevin çıxışı\nTarix: 13.10.2003 | Saat: 17:41:00 | E-mail | Çapa göndər\nBu gün MOK-un İcraiyyə Komitəsinin növbəti toplantısıdır. Biz bu görüşləri mütəmadi qaydada keçiririk, vəziyyəti müzakirə edirik, idmançılarımızın uğurlarına sevinirik. Eyni zamanda, ilin yekunları haqqında da məlumat veririk. Azərbaycan idmançılarının beynəlxalq yarışlarda qazandıqları medalların sayı ildən-ilə artır. 1997-ci ildən bugünə qədər bütün beynəlxalq yarışlarda - dünya, Avropa çempionatlarında, olimpiya oyunlarında, rəsmi yarışlarda mindən çox medal qazanılmışdır. Bu, bir daha onu göstərir ki, Azərbaycan idmanı inkişaf edir, respublikamız dünyanın aparıcı idman ölkəsinə çevrilir. Bunu nəinki biz deyirik, bütün beynəlxalq idman qurumları nailiyyətlərimizi təsdiqləyir.\nBeynəlxalq Olimpiya Komitəsi ilə çox işgüzar münasibətlərimiz var. Onların bir neçə tədbiri Azərbaycanda keçirilibdir. Beynəlxalq federasiyalarla əməkdaşlığımız uğurla davam edir.\nBeynəlxalq federasiyaların prezidentlərinin Azərbaycana gəlməsi də bunu təsdiqləyir. Biz bu əlaqələri önəmli hesab edirik və istəyirik ki, dünya idman təşkilatları ilə əməkdaşlığımız daha da genişlənsin.\nAzərbaycanda idmanın maddi-texniki bazası yaradılıb və bundan sonra da yaradılacaqdır. Çox sevindirici haldır ki, müvafiq federasiyalar özləri də bu təşəbbüsə qoşulublar. Azərbaycanda son müddət ərzində bir neçə federasiya idman kompleksi yaradıbdır. Görülən bütün bu işlər bir məqsədə qulluq edir. Bu da ondan ibarətdir ki, Azərbaycanda idman inkişaf etsin və idmançılarımız xalqımızı sevindirsinlər, sağlam gənc nəsil yetişsin. Bu sahədə qarşımıza qoyduğumuz bütün məsələləri müvəffəqiyyətlə həyata keçiririk.\nSon iki həftə ərzində Azərbaycanın bir neçə bölgəsində yeni olimpiya kompleksləri açılıbdır. Bu müddət ərzində mən Azərbaycanın, demək olar ki, bütün bölgələrində olmuşam və bəzi görüşlərdə də məndən xahiş edilmişdir ki, bu komplekslərin sayı artsın, digər yerlərdə də tikilsin. Mən də söz verdim ki, biz bu siyasətimizi davam etdirəcəyik. Beləliklə, elə bir vəzifə yoxdur ki, Milli Olimpiya Komitəsi onu yerinə yetirməsin. Azərbaycanın idman potensialı ildən-ilə güclənir, idman bölmələrinə axın artır və bunun nəticəsində idmançılarımız uğurlar qazanırlar.\nSidney Olimpiadasında idmançılarımızın uğurla çıxış etmələrini xatırlasaq, bu, hesab edirəm ki, o dövr üçün Azərbaycan idmanında baş verən ən mühüm hadisə, idmanda əldə etdiyimiz zirvə idi. Amma o dövrdən sonra atletlərimiz idmanın bir neçə növü üzrə dünya və Avropa çempionatlarından doğma Vətənə qələbə ilə qayıtmışlar. Bu da onu göstərir ki, olimpiya oyunlarından sonra bu işlər davam edir və mən əminəm ki, qarşıdan gələn Afina Olimpiadasında da idmançılarımız müxtəlif növlərdə medallar uğrunda mübarizə aparacaqlar.\nOlimpiya oyunlarında ölkəmizi ləyaqətlə təmsil etmək üçün Azərbaycanda bütün tədbirlər görülür. Bildiyiniz kimi, Azərbaycanda üç idman növü üzrə lisenziya turniri keçiriləcəkdir. Bu da beynəlxalq idman qurumları ilə uğurlu münasibətlərimizin təzahürüdür. Əgər bu münasibətlər olmasaydı, əlbəttə ki, bizə bu diqqət göstərilməzdi.\nHesab edirəm ki, bu turnirlərin Azərbaycanda keçirilməsi idmançılarımızın olimpiya oyunlarında çıxış etmək imkanlarını asanlaşdıracaqdır. Olimpiya oyunlarına hazırlıq lisenziyaları, bir növ, olimpiya oyunları keçirilməsi deməkdir. Eyni zamanda, Azərbaycanda gələcəkdə də belə mötəbər yarışların keçirilməsi imkanları daha da genişlənəcəkdir. Gələcəkdə müxtəlif idman növlərində çempionatlar keçiriləcək, beləliklə, Azərbaycanda idman daha geniş vüsət alacaqdır.\nBiz idmançılarla tez-tez görüşürük. Demək olar ki, son üç ay ərzində, müəyyən səbəblərə görə, mən idmançılarla görüşə bilməmişəm. Seçki kampaniyası ilə məşğul olmuşam. Əbülfəs müəllimlə söhbət əsnasında maraqlandım ki, bu müddət ərzində idmançılarımızın çıxışları necə olubdur. Düzdür, mən bunu izləyirdim, amma, eyni zamanda, dəqiqləşdirmək istəyirdim. Çox məmnunluq hissi ilə deyə bilərəm ki, bu müddət ərzində 50-dən çox idmançımız rəsmi yarışlarda, yəni Avropa və dünya çempionatlarında medal qazanıbdır.\nBildiyiniz kimi, mən idmançılarla, ola bilər ki, ayda iki dəfə, bəzən üç dəfə görüşlər keçirirəm. Hər dəfə müəyyən qrup idmançı ilə, yəni bir idman növü ilə məşğul olan idmançılarla görüşürəm. Amma bu uzun fasiləyə görə bu gün biz burada Azərbaycanın müxtəlif idman növləri ilə məşğul olan idmançılarla görüşürük. Görün qısa müddət ərzində Azərbaycanın bayrağı neçə dəfə qaldırılıb, himni səslənibdir. İdmançılarımız neçə dəfə ölkəmizi ləyaqətlə təmsil ediblər. Bu proses gedir və artıq dönməz xarakter alıbdır. Bunun qarşısını heç kim ala bilməz.\nMən əminəm ki, indi yeniyetmə yaşında çıxış edən idmançılarımız da bir müddətdən sonra bu estafeti davam etdirəcəklər. Hazırda Azərbaycanı təmsil edən idmançılar çıxışlarını dayandırandan sonra onların yeri boş qalmayacaqdır. Çox gözəl nəsil yetişir. Gənclər və yeniyetmələr arasında dünya, Avropa çempionatlarında idmançılarımızın çıxışları da bunu təsdiqləyir. Bir sözlə, Azərbaycan artıq idman ölkəsidir. Bizimlə hesablaşırlar, bizdən çəkinirlər və Azərbaycanın adı gələndə bütün yarışlarda, mən əminəm ki, rəqiblərimiz də idmançılarımıza böyük hörmətlə yanaşırlar. Bu hörməti hamımız birlikdə qazanmışıq. Bizim birgə fəaliyyətimiz bunu mümkün edibdir. Mən, ilk növbədə, idmançılarımızın, onların məşqçilərinin, idman mütəxəssislərinin fəaliyyətini yüksək qiymətləndirmək istəyirəm. Çünki bu yükün böyük hissəsi, ilk növbədə, onların üzərinə düşür.\nÜzərimizə düşən vəzifələri biz gözəl dərk edirik. Çox şadam ki, hər bir tərəf, yəni idmançılar da, federasiya rəhbərləri də, nazirliyin əməkdaşları da, Milli Olimpiya Komitəsi də öz üzərinə düşən vəzifələri ləyaqətlə yerinə yetirirlər. Məhz bu birgə fəaliyyət nəticəsində Azərbaycan idmanda böyük uğurlar qazana bilibdir.\nBurada nəticə göstərmiş, medal qazanmış 50-dən çox idmançı artıq mükafatlandırılıbdır. Onlara pul mükafatları verilibdir. Azərbaycanda bu praktika davam edir. Eyni zamanda, hökumət, dövlət tərəfindən də mükafatlar verilir. Bəzi hallarda federasiyalar tərəfindən də mükafatlar verilir və verilməlidir. Çünki mən dəfələrlə demişəm ki, idmançılar gərək heç nədən korluq çəkməsinlər. Onların həyat səviyyəsi də, məişət şəraiti də yaxşı olmalıdır. Azərbaycanı təmsil edən, ölkəmizin bayrağını qaldıran idmançı hər mənada gərək hörmətə layiq olsun. Ona görə biz keçmişdə də bu məsələlərlə məşğul olmuşuq və deyə bilərəm ki, Azərbaycanda onlarca idmançının, ilk növbədə, Azərbaycanı olimpiya oyunlarında, dünya çempionatlarında təmsil edən, qələbə qazanan idmançıların vəziyyəti yaxşılaşdırılıbdır. Bu proses bu gün də davam edir. Mən qeyd etdim ki, 50-dən çox idmançıya pul mükafatları verilibdir. Eyni zamanda, daxil olan ərizələrə də biz Bakı Şəhər İcra Hakimiyyəti ilə birlikdə baxırıq, idmançılarımıza diqqət göstərir, kömək edirik.\nBu gün bizim 14 idmançımıza, məşqçimizə, mütəxəssisimizə mənzillər verilir. Onların bir neçəsi burada yoxdur, yarışlarda iştirak edirlər, vətənə döndükdən sonra onlar da mənzillərini alacaqlar, orderlərini verəcəyik. Amma adlarını burada çəkərik. Burada olanlara isə mən istəyirəm bu orderləri təqdim edim, onlara xoşbəxtlik arzulayım və əmin olduğumu bildirim ki, bundan sonra da Azərbaycanın idman şərəfini onlar uca tutacaqlar.\nBoks üzrə dünya çempionu Ağası Məmmədov uzun müddət idi ki, yəni 15 yaşından qardaş Türkiyənin milli yığma komandasında fəaliyyət göstərirdi. Amma mən çox şadam ki, Ağasi vətənə döndü və ondan sonra dünya çempionu oldu. Buna nail olmağa əziz vətən sənə kömək etdi. Səni təbrik edirəm. Sağ ol.\nMilli Olimpiya Komitəsinin prezidenti İlham Əliyev Avropa çempionatlarının qalib və mükafatçılarına yeni mənzillərin açarlarını təqdim etdikdən sonra salona toplaşanlara müraciətlə dedi:\n- Mən sizin hamınızı bir daha təbrik edirəm. Bizim görüşlərimiz bundan sonra da davam edəcəkdir. Əgər oktyabrın 15-də Azərbaycan xalqı mənə etimad göstərərsə, yenə də idmandan ayrılmayacağam. Keçmişdə mənim bir neçə vəzifəm var idi - Milli Məclisin deputatı, Dövlət Neft Şirkətinin birinci vitse-prezidenti, Avropa Şurasında Azərbaycan nümayəndə heyətinin başçısı və Milli Olimpiya Komitəsinin prezidenti... O biri vəzifələr də mənim üçün əziz idi. Mən də həyatımın böyük hissəsini bu işlərə həsr etmişdim. Hesab edirəm ki, bu vəzifələri ləyaqətlə yerinə yetirmişəm. Hər halda, heç kim irad tuta bilməz ki, mənə tapşırılan hansısa bir işdə qüsur olubdur. İndi nə qədər ağır olsa da, həmin vəzifələrdən mən imtina edəsi oldum. Amma hələlik Milli Olimpiya Komitəsinin prezidenti vəzifəsində qalıram. Hesab edirəm ki, əgər idmançılar tərəfindən razılıq olarsa, mən bundan sonra da bu vəzifəmi saxlayacağam.\n13 oktyabr 2003-cü il\nXəbər 2142 dəfə oxundu


Hüseynbala Səlimov Türkiyənin növbəti prezidenti kim olacaq? Aprel 28, 2014\nNə qədər gizlətməyə çalışsa da A. Gül də növbəti dəfə prezident olmaq istəyir. Amma o da R. T. Erdoğan kimi birmənalı və kəskin bəyanatlardan qaçır. Bəzən isə hətta gələcəklə bağlı planlarını hələ müəyyənləşdirmədiyini deyir. Təbii ki, o, nə qədər belə desə də, cəmiyyət onu R. T. Erdoğanla bir tandemdə görməyə alışıb... NÖVBƏTİ TANDEMOKRATİYA?


MTRŞ sədrindən Qarabağda çəkilmiş Hollivud filminə etiraz\n3 May 2014 11:18\n“Azərbaycanda yayımlanan xarici telekanallarda dəfələrlə ölkəmizin əleyhinə filmlər nümayiş olunub. Adətən bizim kabel televiziyaları özləri bu cür filmlərin yayımını dayandırırlar. Milli Televiziya və Radio Şurasının mövqeyinə gəldikdə isə, hər hansı xarici ölkəninn telekanalları Azərbaycan əleyhinə birmənalı şəkildə təbliğat apararsa, biz həmin televiziyanın kabel vasitəsilə yayımını dayandıra bilərik”.\nBu sözləri Publika.az-a açıqlamasında Milli Televiziya və Radio Şurasının sədri Nuşirəvan Məhərrəmli ölkəmizdə kabel vasitəsilə yayımlanan Rusiyanın “Premyera” və “NTV” telekanallarında Hollivud istehsalı olan Azərbvaycan əleyhinə çəkilmiş "Here" filminin nümayişinə münasibət bildirərkən deyib.\nMTRŞ sədri bildirib ki, bu məsələ hər zaman gündəmdədir:\n“Milli Televiziya və Radio Şurasının icazəsi olmadan xarici telekanallar ölkədə yayımlana bilər. Amma bu o demək deyil ki, onlar istədiklərini edə bilər. Hesab etmirəm ki, Rusiya telekanalları Azərbaycan əleyhinə təbliğat aparır. Açıq şəkildə Azərbaycana qarşı mənfi istiqamətdə təbliğat apardığını görsək, ölçü götürə bilərik. Bu filmlə bağlı isə kabel televiziyalarına xəbərdarlıq edəcəyik ki, daha diqqətli olsunlar. Filmə baxmadığıma görə konkret fikir deyə bilmirəm. Amma həqiqətən Azərbaycan əleyhinə açıq şəkildə fikirlər varsa, kabel şəbəkələrin rəhbərləri ölçü götürsünlər”, deyə o bildirib.\nXatırladaq ki, "Here" filminin rejissoru Braden Kinqdir. Filmdə baş rollarda Piter Koyot, Ben Foster və Lubna Azabal oynayırlar.\n2011-ci ildə ABŞ-da çəkilmiş filmin baş qəhrəmanı Uill Ermənistana yollanaraq bu ölkənin yeni peyk xəritəsini hazırlamaq istəyir. O, Birləşmiş Ştatlardakı erməni mühacir ailəsində doğulan və sonradan Ermənistana qayıdan fotoqraf qadınla tanış olur.\n"Here" filmində Dağlıq Qarabağ "əzəli erməni torpağı" kimi göstərilir, Azərbaycan isə "despotik və qəddar dövlət" kimi təqdim olunur.\nÖlkəmizdə kabel vasitəsilə yayımlanan Rusiyanın “Premyera” və “NTV” telekanallarında Hollivud istehsalı olan Azərbvaycan əleyhinə çəkilmiş film nümayiş etdirilir.


Qəlbin mərkəzində duyulan hisslər ruhun ucalmasına və mənəvi tərəqqiyə vəsilə olar. Bu da möminin hisslərini dəyişdirəcəyi daxili bir mexanizmanın hərəkətə keçməsi ilə mümkündür. Bu daxili mexanizm də dildə başlayan, oradan qəlbə enən və qəlbdən də bütün bədənə yayılan zikr halıdır. Zikr mütəmadi olaraq sevgi tərənnümüdür. Zikr bəndənin qulluğunun fərqində olması və Rəbbinə heyranlığını könül aynasına əks etdirməsidir. Zikr hər daim Allahla birgə olma halıdır.\nSevən sevdiyini bir an da olsa unutmaz. Onun adını xatırlamaqdan dərin bir həzz alar. Onu xatırlamaqdan bir anlıq qəfləti, sevgilisinə edilmiş haqsızlıq sayar.\nBir insan bəşəri sevgilərin, məhdud duyğu qələbəliyində nəfsani də olsa bir həzz alırsa, ilahi zikri hüceyrələrində hiss edən bir bədənin hansı mənəvi zövq içində olduğunu dərk etmək çətindir.\nMəhəbbəti bəsləyən xüsus son nəfəsə qədər zikr halında olmaqdır. Məhəbbət quldan Rəbbinə doğru axan bir çay kimi olarsa, o sevginin qarşılığı Rəbbindən quluna doğur axan dəryalar kimi olar. Üstəlik Rəbbin hər neməti sonsuz olduğu kimi sevgi neməti də sonsuzdur.\nRəbbimiz Bəqərə surəsində xatırlamanın iki tərəfli olduğunu ifadə edərək:\n“siz (itaətlə) Məni xatırlayın ki, Mən də sizi yada salım! Mənə şükür edin, Məni danmayın!” (əl-Bəqərə, 152) buyurur.\nQulun Rəbbini zikr etməsi nemətlərinə şükür, imtahanlarına səbir, əmrlərinə təslimiyyət və Rəbbin göstərdiyi istiqamətdən ayrılmamağı bir həyat düsturu halına gətirməkdir. Zikrin başqa bir məqsədi də niyyətlərin xalisləşməsi, mənəvi təkamülün davamlı inkişaf etməsidir.\nAllahın qulunu unutmaması, ondan razı olması, onu himayəsi altına alması, hidayət nemətini verməsi, bəsirətini açması, qulluq şüurunu bəxş edərək ilahi istiqamət üzrə dünya və əbədi həyatında ona vəd etdiklərini verməsidir.\nMaidə surəsində Allah məhəbbətin iki tərəfli olduğunu ifadə edir;\n“Ey iman gətirənlər! Sizdən hər kəs dinindən dönsə, (bilsin ki) Allah (onun yerinə) elə bir tayfa gətirər ki, (Allah) onları, onlar da (Allahı) sevərlər. Onlar möminlərə qarşı mülayim, kafirlərə qarşı isə sərt olar, Allah yolunda vuruşar və heç kəsin tənəsindən qorxmazlar…” (əl-Maidə, 54)\nBir də Allahın zikrindən üz çevirmək var ki, qul üçün ən böyük fəlakətdir. Allahın zikrindən üz çevirmək Onun mərhəmət dəryasının içində olaraq Allahdan qafil olmaqdır. Buna görə hidayət Allahın qullarına verdiyi ən böyük nemət sayılır. Hidayət mömin üçün qurtarılmış bir limandır. Möminin hər duasının başında hidayət üzrə olmaq duası olmalıdır. Eynilə hər gün qırx dəfə Fatihə surəsində oxuduğumuz “bizi doğru yola yönəlt” duası kimi.\nZikrdən, təfəkkürdən, ibadətdən məhrum olmaq məhrumiyyətlərin ən acısıdır. Dünya və içindəkiləri yeganə məqsəd halına gətirmək, ilahi hisslərin önünə bir pərdə çəkməkdir. İnsan beləliklə Allah və Peyğəmbər ilə arasına maneələr qoyar. Nə gələn mesajı qəbul edər, nə də içində olduğu vəziyyətdən narahat olar.\nRəbbimiz Özünü unutmağın cəzasının dünyada çətinliklər içində olmaq, axirətdə də kor vəziyyətdə həşr olunmaq olduğunu xəbər verir:\nTaha surəsindəki bu ayələr insanı dəhşətə salır:\n“Hər kəs Mənim öyüd-nəsihətimdən (Qurandan) üz döndərsə, güzəranı daralar (yaxud qəbir evində şiddətli əzaba düçar olar) və Biz qiyamət günü onu məhşərə kor olaraq gətirərik! O belə deyər: “Ey Rəbbim! Nə üçün məni məhşərə kor olaraq gətirdin, halbuki mən (dünyada hər şeyi) görürdüm!” (Allah) buyurar: “Elədir, amma sənə ayələrimiz (möcüzələrimiz, qüdrətimizə dəlalət edən əlamətlər) gəldi, sən isə (özünü görməməzliyə vurub) onları unutdun (iman gətirmədin). Bu gün eləcə də sən unudulacaqsan!” (Ta ha, 124-126)\nÖzünü unudanın aqibətinin necə olacağını xəbər verən Rəbbimiz insanda bir qəlbin olduğunu (əl-Əhzab,4) və həm fiziki olaraq bir tarazlıq meydana gətirdiyini, həm də mənəvi olaraq bir ürəkdə ancaq bir sevginin olmasının zəruriliyini bildirmişdir. Allah öz sevgisi ilə yanaşı başqa sevgi istəmir.\nXülasə, Allahın zikrindən üz çevirmək dünyada ağır bir həyat sürməyə səbəb olar. İşin axirət tərəfi daha da ağır olar.\nMömin davamlı təfəkkür, təzəkkür və təşəkkür halında olmalıdır. Qəflət, dünyaya meyil, ehtirasların ardından qaçmaq rəhmət qapısından uzaqlaşmağa, dünyəviləşməyə və əbədi həyatın məhv olmasına səbəb olur.\nHər səhər kainatın oyanışı kimi qəlblərimiz yenidən dirilməli, yenidən zikrə dalmalı və hər bir təcəlli qarşısında ürpərərək rəhmət qapısına baş qoymalıdır.


Papatyalı Məktublar » KitabYurdu.org\nKitabYurdu » Hekayələr » Papatyalı Məktublar\nSadə lakin xoşbəxt dünyaları olan 3 dostun həyatını birdən-birə dəyişən gizli məktublar və onların yardımına möhtac birisi...\nSəhərin sərin mehi otağını havalandırmışdı.Gözünü açdığı zaman bağçalarındakı güllər ona tamaşa edirdi.Anası ertədən durub onları tər-tər otağa qoymuşdu. Qızının onların ətri ilə oyanmağı sevdiyini bilirdi çünki.Bu işi həmişə özündən iki yaş böyük qardaşı Tural edərdi.O həm güllərə,həm də canından çox sevdiyi balaca bacısı İlahəyə çox bağlı idi.Amma cəmi bir ay əvvəl hərbi qulluğa çağırılmışdı.Heç kimə bildirməsə də buna görə ən çox üzülən Papatyam deyə çağırdığı bacısı idi.\nArtıq yatağını toplamış,paltarlarını geyinmişdi.İndi səhər yeməyinə enəcəkdi.Hər dəfə səhər yeməyində qardaşı ilə yumurta döyüşdürər,udanda da çantasını ona daşırtdırardı.Uduzanda isə bir bəhanəylə cığallıq edərdi.Ya da atası qızının köməyinə çatar və beləcə ata bala bir-birilərinə arxa olardılar.Bircə qardaşı tez qayıdardı. Demək olar hər gün onunla danışırdı.Tam otaqdan çıxırdı ki, mesaj gəldi.Hə, bu mesaj da qardaşından gəlmiş sayılardı belə ki ,mesajı atan uşaqlıqları bir yerdə keçmiş Səid idi.O həmdə qardaşı Turalın ən yaxın iki dostundan biri idi.Digəri isə Anar idi.Və bir mesaj daha bu da təbii ki Anardan.Hər ikisi evdən çıxdıqlarını və onlara gəldiklərini yazmışdı.Bu dörd uşaq bir-birilərinə candan bağlı idilər.Aralarından sadəcə Tural yaşca fərqlənirdi.Anarla,Səid isə İlahəylə bir sinifdə oxuyurdular.Gələn il isə hamısı məzun olacaqdılar.Bu qızı ən az Tural qədər çox istəyirdilər.Çünki İlahə onlara Turalın əmanəti idi. O gələnə kimi İlahəni hər yerdə,hər zaman qoruyacaqlarına söz vermişdilər.\nSəhər yeməyini bitirdi və otağına çantasını almağa getdi.Geri döndüyündə atası öz balasıkimi sevdiyi bu iki oğlanı söhbətə tutmuşdu.Anarla, Səidgilin bizə niyə gəlib getmədiyindən gileylənirdi.Axır ki, söhbət bağlandı və məktəbə gecikmədən evdən çıxa bildilər.\nTarix - 03.04.20\nMüəllif - İlahə Haciyeva\nOxundu - 763\nƏlağa Vahid - Seçilmiş əsərləri\nCon Qolsuorsi Seçilmiş əsərləri


BMT gənclər üçün hesabat hazırladı – Yenicag.Az\nAna Səhifə Dünya BMT gənclər üçün hesabat hazırladı\nYeni Çağ Media Qrupu – Fevral 21, 2019 - 01:10\nBirləşmiş Millətlər Təşkilatının İqtisadi və Sosial Məsələlər Departamenti (UN DESA) “Gənclər və 2030-cu ilədək dayanıqlı inkişaf proqramı” hesabatını hazırlayıb.\nYenicag.az xəbər verir ki, hesabatda təşkilatın 2030-cu ilədək dayanıqlı inkişaf hədəflərinə çatmaqda gənclərin roluna dair Əddis-Əbəbə konfransının və Gənclərin Fəaliyyəti üzrə Dünya Proqramının müddəalarının yerinə yetirilməsi məsələləri əks olunub.\nHesabatda təşkilata üzv dövlətlərdə və vətəndaş cəmiyyətlərində, o cümlədən gənclər təşkilatlarında qarşıdakı 3 il müddətində gənclərin siyasi, iqtisadi və sosial həyatda daha fəal iştirakı ilə bağlı vəzifələr açıqlanıb. Qeyd olunub ki, hazırda dünya əhalisinin 1,2 milyard nəfəri, yaxud 16 faizi 15-24 yaş həddində olan gənclərdir. Onlar iqlim dəyişiklikləri, işsizlik, yoxsulluq, gender bərabərsizliyi, münaqişələr və miqrasiya kimi qlobal problemlərin həllində daha fəal rol oynamalıdırlar. Bütün bunları təmin etmək üçün üzv dövlətlər gənclərin təhsili və işlə təmin olunması ilə bağlı məsələlərin həllinə diqqəti artırmalıdır.\nAltı fəsildən ibarət olan hesabat gənclərin müxtəlif sahələrdə qarşılaşdıqları problemlər və onların həlli yollarını əks etdirir./AZƏRTAC/\nBMT, gənclər, hesabat,


Dünyada ən bahalı kimyəvi maddələr – qarmag.com\nAz Bilinən Məlumatlar Elmi-Texnoloji\n22 Yanvar 2018 Rəis\nİnsan qanı – dünyada ən bahalı maye insan qanıdır. Hətta insan qanı kimyəvi tərkibinə görə bir-birindən fərqlənirlər. Kimyəvi tərkibinə görə, ən nadir insan qanı növləri var. Bu qan növü təbiətdə çox nadir hallarda tapılır və heç bir maddə ilə əvəz edilə bilmir.\nQamma hidroksid turşusu – bu turşu təbii maddələrdən əldə olunur. İnsan bədənində sinir sisteminə qan vasitəsilə ifraz olunur. Həmin maddə insan üçün çox önəmlidir. Onu həm də suya qatılmış halda əldə etmək mümkündür.\nPrinter üçün qara mürəkkəb – bu kimyəvi məhsuldan iş adamları qazanc məqsədilə istifadə edirlər. Həmin kimyəvi maddə əsasən bərk halda istehsal olunur. Onu su və kislota ilə qarışdırdıqda mürəkkəb alınır. Bəzi işbazlar çox qazanmaq üçün printerin özünü ucuz satırlar. Lakin onun içərisini doldurmaq üçün istifadə edilən mürəkkəbdən çox qazanmaq olur.\nCivə – bu dünyada yeganə metaldır ki, otaq tempraturunda maye halına düşür. Əvvəllər ondan tibbdə istifadə edirdilər. Lakin sonradan məlum oldu ki, civə buxarlandıqda zəhərli qaza çevrilir və insanı öldürə bilər. İndi civə qeyri-bioloji sahəsində istifadə olunur. Xüsusi fluoressensiya lampalarının hazırlanmasında civədən istifadə edilir.\nİnsulin – insan orqanizmi üçün ən vacib maddələrdən biridir. İnsulin qandakı bir çox qida maddəsiylə yanaşı, xüsusilə qlükozanın qandan qaraciyər və əzələ kimi toxumalara keçməsini tənzimləyən zülal hormonudur. Şəkərli diabet xəstəliyinin müalicəsində geniş istifadə olunur.\nŞanel (Chanel №5) brendli ətir – 1921-ci ildə ətriyyatçı Ernest Bo tərəfindən yaradılıb. 1922-ci ildən istehsal olunmağa başlanılıb. Tərkibində olan yağlar və kimyəvi maddələr onun qoxusunu uzun müddət özündə saxlamağa imkan verir.\nXərçəng qanı – bu maddədən tibbdə istifadə edirlər. Xərçəng qanı çox bahalı və nadir tapılır. Onu xərçəngdən xüsusi üsul ilə götürürlər.\nLCD – bu kimyəvi maddə 70-80-ci illərdə çox populyar narkotik maddə kimi istifadə edilirdi. Çox bahalı maddədir.\nKobra ilanının zəhəri – taclı kobralardan alınan zəhər çox bahalı maddə sayılır. Taclı kobralar yer üzündə ən zəhərli ilan növlərindəndir. Bu zəhər növlərindən tibbdə geniş istifadə edilir. Əsasən güclü ağrıkəsici dərmanların hazırlanmasında və zəhərlənməyə qarşı pan-zəhər kimi istifadə edirlər.\nƏqrəb zəhəri – təbiətdə çox az növ əqrəblər zəhər ifraz edirlər. Bu zəhər insan üçün çox təhlükəlidir. Dünyada ən bahalı kimyəvi maddə sayılır. Bu zəhərdən dərman hazırlanmasında istifadə edilir.\n← Yeni Kaledoniya’nın rəsmi dövlət bayrağı\nBakıda maşınlara ziyan vuran naməlum şəxs peyda olub – VİDEO →\nWashington Post qəzetinin eksperimenti\nSiqaretdə sağlamlıq üçün təhlükəli maddələr


İbadətgah yerli xeyriyyəçi Hacı Teymur tərəfindən inşa edilib və onun məzarı məscidin ərazisində yerləşir. Bu səbəbdən ibadət evi Hacı Teymurun adını daşıyır. Məscidin həyətində, həmçinin Hacı Teymurun oğlu Hacı Osman və “Camal Paşa” kimi tanınan türk zabiti Yusif Camal bəyin qəbrləri yerləşir. 1919-cu ildə Camal Paşanın rəhbərliyi altında osmanlı qoşunu Lənkəran qəzasına gəlib. Onlar yerli əhaliyə ermənipərəst Şevkunov və polkovnik Avetisovun törətdiyi soyqırımdan xilas olmağa yardım ediblər. Yusif Camal bəy və Hacı Osman bu quldur dəstələri ilə döyüşdə həlak olub və öz vəsiyətlərinə əsasən burada dəfn ediliblər.